Immigrazioa, hizkuntza-aniztasuna eta euskara - Bat Aldizkaria\nHasiera / Aldizkariak / Immigrazioa, hizkuntza-aniztasuna eta euskara\n119. zenbakia · 2021 (2)\nImmigrazioa, hizkuntza-aniztasuna eta euskara\nImmigrazioa, hizkuntza-aniztasuna eta euskara quantity\nEuskal Autonomia Erkidegoko hizkuntza aniztasunaren mapa. Immigrazioko biztanleriaren jatorriaren araberako hurbilketa\nXabier Aierdi, Belen Uranga, Maialen Iñarra\nEuskal Autonomia Erkidegoan bizi diren biztanleek hitz egiten dituzten hizkuntza guztiei buruzko datuak biltzeko ez da oraindik prozedura formal edo protokolorik ezarri. Eustatek soilik euskarari eta gaztelaniari buruz biltzen ditu datuak, eta, ondorioz, migrazio-mugimenduek sortzen duten hizkuntza-aniztasunaren berri jasotzeko aukerak bi dira: biztanleekin harremanetan, ikerketa kualitatiboak egitea, eta, bestetik, jatorriaren datuak aztertuz, biztanle horiekin EAE-ra etorritako hizkuntzak identifikatzea, betiere, jakinik, identifikazio hori hipotesi-mailakoa dela. Hala egin da EAEko Hizkuntza- aniztasunaren mapa egitasmoan, eta, artikulu honetan, azterketa horren emaitzak laburbildu dira. Azterlanean, jatorri atzerritarreko biztanleen jatorri-estatuetako hizkuntza ofizialak eta beste hizkuntza gutxitu batzuk hartu dira kontuan. Hitz gakoak: migrazio-hizkuntzak, hizkuntza ofizialak, hizkuntza minorizatuak, euskara.\nEuskara eta immigrazioa EAEn\nAtzerriko jatorriko pertsonen integrazio linguistikoa da gairik garrantzitsuena ikerketa soziologikoan, hala ere, testuinguru elebidunetan, EAEko bezalakoan, horrek gehitutako konplexutasuna adierazten du. Horrela, atzerriko jatorriko populazioaren euskararen erabilera ikertzen duten ikerketa oso gutxi dira. Artikulu honen helburua da 2018ko EABI inkestaren datu kuantitatiboak aztertzea, aldagai anitzeko teknikak erabiliz. Emaitzei dagokienean, alde batetik, euskara komunikazio hizkuntza bezala etxebizitzan erabiltzen duten atzerriko jatorriko pertsonen tipologiak deskribatzen dira, eta, bestetik, euskararen jakintza-maila nahikoa edo ona duten pertsonen tipologiak. Hitz gakoak: integrazioa, euskara, immigrazioa, EABI.\nJatorri atzerritarreko biztanleen hizkuntzak, hizkuntza-bizipenak eta -jarrerak Gipuzkoan\nGipuzkoako hizkuntzen mapa proiektuak jatorri atzerritarreko biztanleriaren hizkuntza-aniztasun handia jarri zuen agerian 2018an eginiko lehen txostenean. Hizkuntzei buruz informazioa jasotzeko protokolo zehatzik ez dagoenez, proiektu horrek hipotesi-mailan 120 hizkuntza baino gehiago hitz egin daitezkeela Gipuzkoan aurreikusi zuen, herrialdean erroldatutako biztanle atzerritarren jatorria aztertuta. Jatorri atzerritarreko biztanleen hizkuntzak, bizipenak eta jarrerak Gipuzkoan proiektuak horiengana hurbiltzeko ikerketa kualitatiboa egin du, ezagutzeko zein diren hizkuntza horiek, baita hiztunek euren hizkuntzekiko eta Gipuzkoan ofizialak diren euskara eta gaztelaniarekiko dituzten iritziak, jarrerak eta praktikak ere. Artikulu honetan, ikerketa horren parte bateko emaitzak eskainiko dira, alegia, hiztun-kopuru handiko taldeko kideen artean eta jatorrian gaztelania ofiziala dutenen taldean eginiko ikerketaren emaitzak. Hitz gakoak: Gipuzkoako hizkuntzak, immigrazioko\nMigrazio erdalduna herri euskaldunetan: euskararekin eraiki duten harremana ulertzeko gakoak\nEnara Eizagirre, Edurne Urrestarazu\nUEMAko Iñaki Arregi bekari (2019) esker egindako lanaren ideia nagusiak jasotzen dira artikulu honetan. Azken hamabost urteetan udalerri euskaldunetara bizitzera etorri diren herritarrak aztertu dira ikerketan. Zehazki, jatorriz Euskal Herriz kanpoko herritar erdaldunak izan dira hizpide, eta euskararekin sortu duten harremanean arakatu da, bertan eragiten duten faktoreak eta sortu diren lotura motak. Faktore sozialek eta bizitza proiektuaren ezaugarriek garrantzia berezia dutela ikusi da, eta horren araberako tipologia bat proposatzen da euskararekin duten lotura ulertzeko. Hitz gakoak: migrazioa, erdaldunak, euskara, udalerri euskaldunak, arnasguneak, ikerketa kualitatiboa.\nEuskara ardatz izanen duen jendarte kohesioa helburu, etorri berriei harrera eta kultur aniztasuna Bortzirietan\nUrko Ikardo, Patri Arburua\nImmigrazioa eta euskara da gaia. Bortzirietako Euskara Mankomunitateak duela bi hamarkada ekin zien hizkuntza harrera eta migrazio prozesuen ondoriozko hizkuntza eta kultura aniztasuna lantzeari, dagozkion helburu eta jarduera esparrutik, hau da, euskararen biziberritzea lortzea eskualde mailan. Urteen joanean izan da bilakaerarik, bai gaia lantzeko ikuspegiari dagokionez, bai migrazioek eta gure jendarte kulturalki eta linguistikoki gero eta anitzagoek planteatzen dituzten erronkei erantzuteko bitarteko eta jarduerei dagokienez. Ibilbide dagoeneko luze horretan, bereziki erreparatu zaio mankomunitateko planetan gaia zehar lerro gisa lantzeak dakarrenari, abian diren zenbait egitasmoren azalpenean zertxobait sakontzen da, eta, aitzinera begira, euskara ardatz izanen duen jendarte kohesioa helburu, planteatzen diren erronka nagusiak begiz jotzen dira. Hitz gakoak: Etorri berriak, euskara, hizkuntza harrera, kultur eta hizkuntza aniztasuna.\nEtorri berrien harrera integral baterako gako nagusiak, gutxiagotutako hizkuntzen testuinguruan\nAbiapuntu gisa, hizkuntzen kudeaketa zein exogenoa den kultura-aniztasunaren kudeaketa ditugu, biak zeharkako gai edo lan-ildoak. Hain zuzen ere, gutxiagotutako hizkuntzen testuinguruek berezko ikuspuntua ekartzen diote kultura-aniztasunaren kudeaketari. Kultura-aniztasunaren kudeaketan, garrantzi handiko gaia dugu etorri berrien harrera. Baina, aipaturiko testuinguru soziolinguistikoak, berezko ikuspuntua ekartzen dio harrerari eta, zuzenki, mahai gainean jartzen du harrera integral planteamendu baten beharra, gutxiagotutako hizkuntzarekin loturiko harrera linguistikoa bere baitan harturik. Aldizkari honetan argitaratu genuen artikulu batean, harrera-eragile sozialen zeregina aztertu genuen, hizkuntzen trataeraren ikuspuntutik. Artikulu honetan, gaiaren inguruko ikuspegi zabalagoa erabili dugu. Hain zuzen ere, etorri berrien harreran integraltasuna bermatzeko beharra jarri dugu mahai gainean eta plan orokor baterako hainbat gako proposatu ditugu: printzipioak, estrategia, lan-ildoak, egitura eta baliabideak.\nNola berrezarri oreka ekolinguistikoa?\nArtikulu honen hasieran hizkuntzen egoera globala azaltzen da, haien mehatxuei eta suspertzeari dagokienez, ondoren funtsezko gai bati heltzeko: nola lortu mendeko hizkuntzek bizirik irautea minorizatuak izan diren eta egun hizkuntza askoren helmuga diren eremuetan. Kontuan izanik leku oso eleaniztunetan hitz egiten diren hizkuntzak direla hizkuntza menderatzaileen presioari hobekien eusten diotenak, artikuluak planteatzen du estrategia jakin batzuen bidez (gaitasun pasiboa, ulergarritasuna, etab.) iritsi berri den aniztasuna baliatu daitekeela komunitate eleaniztun bat sortzeko, hizkuntzen dinamika aldatzeaz gainera aurre egingo diona hizkuntza menderatzailearen presioari. Hitz gakoak: Ordezkapen linguistikoa, elebitasuna, eleaniztasuna, migrazioak, aniztasun linguistikoa.


Artistak: Omar Faruk Tekbilek\nOmar Faruk Tekbilek-en berriak\nOMAR FARUK TEKBILEK URRIAN ITZULIKO DA!!\nOMAR FARUK TEKBILEK, LEIOA ETA DONOSTIAN!\nEkialde Hurbila, Afrika eta Europa, Mediterraneoaren, "erdiko lurraldearen" inguruan elkartzen dira. Marko horretan, Turkia, Omar Faruk Tekbileken jaioterria, geografikoki eta kulturalki bidegurutzea irudikatzen du. Horregatik, Faruk bezalako musikagile bat, aspalditik New Yorken bizi dena, Ekialde eta Mendebaldeko musikak batzeko aproposa da, ezagutzen dituen hainbat ekialdeko eta mendebaldeko instrumentuak erabiliz, espresio artistikoa desberdintasunen aurretik jarri daitekeela erakutsi baitu.\nBaina historia lehenago hasi zen. Omar Faruk Adanali izeneko herri turkiar txiki batean jaio zen, eta bere anaia Hadjiren bidea jarraitu zuen. Ikasketa garaia izan zen, instrumentu (txirula, baglama) bakoitzaren ezaugarriak eta turkiar musikaren eskala zailak barneratzeko unea. 15 urte zituela, musikari profesional bihurtu zen momentuan, etengabeko ikasteari ekn zion, bai musika arloan nahiz erlijioan: sufismoaren munduan sartzen da, Islamaren arlo mistikoan.\nNerabezarotik, mundu osoan zehar eta batez ere Estatu Batuetan burutu dituen birak, turkiar musikaren sustraiak eguneratu egiten ditu Omarren ikuspegiak. Mediterranear soinu bereziak berritzen daki , betiere tradizioa baztertu gabe. Bere lanean Brian Keaneren lanak garrantzi handia izan du, Omarrek txirula eta perkusio originalak, jazz gitarra-jole eta produktorearen sintetizadore eta oinarri elektronikoen gainetik.\nArrakasta handiko zenbait lanaren ondoren, Alif diskoa aurkeztu zuen, Steve Shehanek ekoiztua. Bertan, Tekbilekek bere talentua mundu mailara heldu daitekeela frogatu zuen. Alif arabear alfabetoaren lehen letra da, bai eta Alá -egilea, amodioaren errealizazioa- izenaren lehen letra eta diskoaren lehen abestiaren izenburuaren letra ere: amodio era guztiei (betirako amodioa, bizitzarekiko amodioa eta amodio erromantikoa) eskainitako sufi arloko maisulana.\nOmar Faruk Tekbileken azken diskoa The Tree of Patience, Pazientziaren Zuhaitza, du izena, lan zoragarria benetan. Bertan Enrique Morente, Arto Tuncboyaciyan, Ara Dinkjian, Steve Roach edo Hansan Isakkut bezalako artista handiek esku hartu dute bertan, denen artean Faruken musikaren eta filosofiaren mamia indartuz.\nArtista honek bere bizitzan egin duen ibilbidea ez da inondik ere samurra izan, gogor burrukatu behar izan baitu sinesten duen horri tinko eusteko, pazientzia handiz. Eta hain zuzen ere pazientziak gidatutako ibilbide horren fruitu ederrenak eskaintzeko prest datorkigu orain. Bizia, sentikorra eta birtuosoa dugu bere musika, Omar Faruk Tekbilek turkiar musikaren berritzaile nagusia bilakatu duena.\nEta zuzenean, The Tree of Patience gertakari paregabea da: Faruk nazioarteko ospea duten musikari talde harrigarri batekin batera jotzen du, eta ondorioz kontzertuak sentikortasun, trebetasun eta eutsiezineko erritmoz beteriko gertakariak dira.\nThe Tree of Patience TALDEA\nOMAR FARUK TEKBILEK - ahotsa, baglama, darbouka, neya, bendirra...\nMURAT TEKBILEK - perkusioa\nPAUL GUERGUERIAN - perkusioa\nYANNIS DIMITRIADIS - teklatuak\nBAHADIR SENER - kanuna\nITAMAR EREZ - gitarra


AISIALDIKO PLANEN ZOZKETA AITAREN EGUNAGATIK | Centro Comercial Urbil\nAISIALDIKO PLANEN ZOZKETA AITAREN EGUNAGATIK\n2019/03/12 - 2019/03/20\n2019/03/06 - 19:15\nAitaren Eguna dela eta, familian aisialdiko une batez gozatzera gonbidatu nahi zaituztegu.\nParte hartzeko epea martxoaren 12ko eguerdiko 12:00etatik, martxoaren 20ko eguerdiko 12:00etara izango da.\nZozketa egingo da parte hartzen duzuen guztion artean eta 2 izango dira sarituak. Irabazle bakoitzak 4 OcioPlan jasoko ditu opari gisa. OcioPlan bakoitzak merkatal guneko jatetxeko bazkari edo afaria eta Cinesa Urbileko zinemarako sarrera bat dakar. Bertan sartzen diren menuak kontsulta ditzakezu hemen: https://www.urbil.es/es/producto/ocioplan\nParte hartzeko sar zaitez gure Instagrameko perfilean eta:\nGure "follower" egin zaitez\nUtzi zure iruzkina lehiaketako zozketan esanez zein jatetxetan gozatuko zenuke sariaz\nIrabazleak 2019ko martxoaren 20an argitaratuko dira 14:00etan gure sare sozialetako perfiletan eta www.urbil.es –en.\nIrabazleak Urbileko Bezeroenganako Arreta Gunera hurbildu beharko dira 2019ko martxoaren 30a baino lehen, postuaren ordutegiaren barruan (astelehenetik ostiralera 11:00etatik 14:30etara eta 16:30etatik 20:30etara eta larunbatetan 21:30ak arte). Saria ez jasotzekotan bertan behera geratuko da.\nZOZKETARAKO BESTE BASE BATZUK\nParte hartzeko 18 urte izan behar dira gutxienez eta Euskal Herrian bizi izan beharko da.\nIrabazleek eta ordezkoek, euren izena eta Facebook profileko-argazki publikoa argitara daitezela onartu behar izango dute, baita URBIL MERKATARITZA-GUNEKO beste webgune batzuetan ere sustapenaren irabazleak komunikatzeko. Halaber, argazki bat ateratzea eskatuko zaie saria ematerakoan Urbil-eko sare sozialetako profiletan argitaratzeko.\nURBIL MERKATARITZA-GUNEAREN JABE KOMUNITATEAK lehiaketa ezeztatzeko eskubidea gordetzen du, hura berehala bere Facebook eta Twitterren komunikatuz edo www.urbil.es -en.\nLehiaketaren arauak betetzen ez dituzten parte hartzaileak zozketatik kanpo geratuko dira.\nDATU PERTSONALAK BABESTEKO LEGEA:\nLehiaketako parte-hartzerako eskatutako datuak URBIL MERKATARITZA-GUNEKO JABE KOMUNITATE fitxategien parte izatera pasatuko dira. Urbil Merkataritza Gunearen ardura izango da eta honako helburu hauekin bakarrik erabiliko da: parte-hartzaileei produktuen, sustapenen eta zerbitzuen berri emateko, edozein bide erabiliz (bide elektronikoak barne), eta barne erabilerarako edo aipaturiko alderdiei buruzko jakinarazpenak bidaltzeko.\nBezeroek eskubidea izango dute datuok ikusteko, zuzentzeko, ezeztatzeko edo aurka egiteko, eta horretarako, gutuna bidali beharko dute Urbil Merkataritza Guneko Kudeatzailetzara


Lointek, GDKO, HA Zornotza eta Santurtzik goiko postuetan jarraitzeko balio dieten garaipenak eskuratu dituzte | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Galeria, Berriak, Nagusiak » Lointek, GDKO, HA Zornotza eta Santurtzik goiko postuetan...\nAlbiste bikainak ekarri dizkigu asteburu honek FEB lehiaketetan dabiltzan gure taldeentzat. Lointek Gernika Bizkaia Bembibre baino hobea izan zen, GDKO-k garaipen garrantzitsua lortu zuen Cortegada aurkari zuzenaren aurka. HA Zornotzak Mondragoni irabazi zion eta Santurtzik buelta itzela eman zion partiduari eta Ardoi baino gehiago izan zen, luzapena baliatuz. Irabazi ez zutenen artean RETAbet eta Bidaideak aurkitzen dira. Beltzezko gizonek Real Madrilen aurka jokatu zuten eta Txurdinagakoek Kanariarren aurka.\nPronostikoak bete egin ziren partidu honetan. Bilbotarrek soilik lehendabiziko 13 minutuak eusteko gai izan ziren. Aurretik jartzea lortu zuten Bilbotarrek 23-28, baina ondoren etxekoek 23-6ko partziala lortu eta dena erabakita utzi zuten.Carrol izan zen Madrildarren jokalari onena.\nHamargarren garaipena eta bosgarren postuan dira Gernikarrak, Embutidos Pajariel Bembibrei 82-62 irabazi ondoren. Gernikarrak hobeto ibili ziren saskipean eta bigarren aukera askoz gozatu zuten, Dina eta Pina protagonista izan zirelarik. Azken laurdenean erabaki zen dena.\nMomentu ezin hobean aurkitzen da GDKO Ibaizabal. Igoera Fasera sailkatzeko hautagai nagusia den Cortegadari 10 puntuko aldearekin irabazi zion. Galiziarrek beraien barneko jokalari Amy Syll-en baja asko nabaritu zuten. Defentsan ere ondo aritu ziren bizkaitarrak aurkarien erasoak geldituz. Ibaizabalek ondo kudeatu zituen abantailak.\nHA Zornotzak aurreko partiduetako eskema berdina errepikatu zuen. Topea hasi eta abantaila lortzea. Iturripekoek lehen laurdenean sufritu zuten,16-28, baina berdintzea lortu zuten eta partida osoan zehar abantailak ez ziren handiak izan.\nLuzapenean irabazi zuen Santurtzik, partidua irauli ondoren. Moreak ez ziren ondo hasi saskiaren aurrean ezta defentsa lanetan. Torresek ezin zuen Savitski gelditu eta 3 faltarekin jarri zen azkar batean. Ardoik erraz saskiratzen zuen eta atsedenaldira 26-40 iritsi ziren. Bizkaitarrak hirugarren laurdenean hobetzen hasi ziren, erasoan tokia aurkituz baian nafarrek +14 jarraitzen zuten (44-58,30min). Mugarzak eremuko defentsa planteatu zuen eta kanpokoen hirukoak ez ziren sartzen, bai ordea Santurtzikoenak. Moreek bost hiruko jarraian sartu zituzten eta partidua irabazteko baloia izan zuten baina Mikel Sainz de la Mazaren barneraketa ez zen saskiratze batekin bukatu eta luzapena etorri zen.\nBerdintasunak luzapenean jarraitu zuen eta azken aurreko jokaldian Santurtzik blokeo zuzenak jokatu zuen.. Betolazak 5 metrotik jarti zuen baina huts egin zuen eta Sainz de la Mazak abantaila lortu zuen. Bi puntu aurretik bizkaitarrak. Momentu horretan Ardoik Savitski bilatu zuen baina honen jaurtiketa ez zen sartu. Amaieran 84-82.\nPartidu oso berdindua jokatu zuten Bilbotarrek kanarietan. Atsedenaldiaren ondorengo 6. Minutuan aurretik jarri ziren, baina hortik aurrera ez zen dominatzaile argirik eta 4 minuturen faltan 3 puntu azpitik ziren 63-66. Kanariarrek bizkaitarren huts egiteak baliatu zituzten minutu erabakigarrienetan abantaila lortzeko.\nBizkaia Kirol Teknikarien Eskola Baimenduak matrikulazio epea ireki du Hurrengo sarrera :


Badator zaborra biltzeko sistema berria — Mutrikuko Udala\nBadator zaborra biltzeko sistema berria\nBadator zaborra biltzeko sistema berria Materia organikoaren gaikako bilketa eta birziklatu ezin diren hondakinetarako edukiontzi grisa laister izango dira gure herriko kaleetan. https://www.mutriku.eus/eu/albisteak/copy_of_badator-zaborra-biltzeko-sistema-berria https://www.mutriku.eus/eu/albisteak/copy_of_badator-zaborra-biltzeko-sistema-berria/@@download/image/2016-11-21-PHOTO-00001268.jpg\nMateria organikoaren gaikako bilketa eta birziklatu ezin diren hondakinetarako edukiontzi grisa laister izango dira gure herriko kaleetan.\nDatorren azaroaren 22tik aurrera, biohondakinak biltzeko edukiontzi marroiak instalatzen hasiko dira Deban eta Mutrikun; horrela, beraz, 5. edukiontziaren bidez materia organikoa biltzeko sistema –Mankomunitateko gainerako herrietan dagoeneko ezarrita dagoena– erabiliko dute. Ekimen horren bidez, udalerri horietako gaikako bilketaren ehunekoak nabarmen hobetu (% 35 inguru da gaur egun) eta Europan birziklatze-tasak hobetzeko finkatutako helburuen lorpenean aurrera egin nahi da. Edukiontzi marroiek txartel magnetiko pertsonalizatu baten bidez irekitzeko sistema bat eta erabiltzaileen datuak erregistratuko dituen txip bat izango dute. Adierazitako sistema Mankomunitateko gainerako udalerrietan aplikatzen den bera da, eta erabilera zuzena egiten den kontrolatzeaz gain, herritar bakoitzaren parte-hartze mailari buruzko informazioa ematen du.\nMateria organikoaren edukiontziaz gain, birziklatu ezin diren hondakinetarako edukiontzi grisa ezarriko da Deban eta Mutrikun, eta lehen aldiz mankomunitatean. Edukiontzi horrek errefusaren egungo edukiontzi berdea ordeztuko du. Edukiontzi berri hori abenduaren erdialdean instalatzen hasiko da, eta birzikla daitezkeen hondakinak errefusarekin ez nahastea eta birziklatze-tasak hobetzea du helburu. Horretarako, txartel bidez irekitzeko sistema bat eta edukiontzi marroiaren kasuan bezala erabilera eta parte-hartze maila kontrolatzeko txip bat edukiko du. Herritarren erabilera errazteko, bizileku bakoitzeko txartel magnetiko pertsonalizatua bi edukiontzi berrietarako baliagarria izango da.\nMankomunitateko presidente Arcadio Benítezek oso balorazio positiboa egin du Deba eta Mutrikuren parte-hartzearen inguruan, eta adierazi duenez, “bi udalerri horietan materia organikoaren edukiontziak ezartzearen bidez, Debabarrenari azken bost urteotan bilketaren emaitzak bikoiztea ahalbidetu dion zikloa osatuko da”. Edukiontzi grisari dagokionez, Debabarreneko arduradunak honako hau adierazi du: “Mankomunitateak 800.000 euroko inbertsioa egingo du 2017an, sistema hori gainerako udalerrietara zabaltzeko; Europak birziklatzearen arloan ezarritako helburuen lorpenean aurrera egiteko apustu garbia da”.\nMateria organikoaren eta errefusaren edukiontzi berriak ezartzearekin batera, zerbitzu berriaren xehetasunak ezagutzera emateko informazio-kanpaina bat egingo da. Kanpaina horren barruan, gaikako bilketari buruzko informazioa emango duen gutun bat eta zerbitzuan alta emateko eta parte hartu nahi dutenek beharrezkoak diren material guztiak jasotzeko inprimaki bat jasoko dute herritar guztiek. Halaber, informazio-hitzaldiak emango dira, eta izena emateko eta edukiontziak irekitzeko txartel pertsonalizatuak jasotzeko bulegoa gaituko da Konde kaleak Udalak daukan lokalean (estanko zaharra),ordutegi jarraituan egongo dena jendearentzat zabalik, 11:00etatik 20:00etara (astelehenetik ostiralera) edota 09:00etatik 14:00etara (larunbatetan). Kanpaina, herritarrei ez ezik, hiri-eremuko sortzaile bereziei ere (hots, saltokiei, ikastetxeei, elkarte gastronomikoei eta abar) zuzenduta egongo da. Kanpainaren barruan, doako telefono-zenbaki bat eskainiko da (900 10 43 42), sortzen diren zalantza guztiak argitzeko.


Free chat Puntarenas Beste Hiriak. Ausazko arrotz doan txateatu berehala Puntarenas Beste Hiriak tik.\nFree chat Puntarenas Beste Hiriak\nOngi etorri Chatroulette Puntarenas Beste HiriakEdozein lekutan, munduko pertsona aleatory bat konektatzeko. Chatroulette Puntarenas Beste Hiriak dezakezu honako aukeren artean aukeratu:- Guztiak pertsona mota Puntarenas Beste Hiriak doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPuntarenas Beste Hiriak hirien zerrenda:


Uztailaren 29, 2010 arabera Drive 6 Komentarioak\nazkarra izan zen, baina orain are bizkorragoa\nTransposh Google Proxy da orain barne Alpha maila hizkuntzentzat gaitu Google (dituzten 5 hizkuntza berriak onartzen – Armeniako, azerbaijanera, Euskal, Georgian eta Urdu) – proxy hau da plugin barruan dago, eta eskaera google birzuzentzen zure zerbitzariaren translate script horiek erabiltzeko aukera. prozesu hau motela – Zure zerbitzariak karga handitzen du – eta, oro har, ez da oso gomendagarria, eta kanporatua izango da berehala Google oharrak bi hizkuntza horietan ere, oro har kontsumo. Baina hau bada premia zure web itzuli nahi Azeri pertsona, behintzat egin dezakezu.\nNon sailkatua: Deialdiak oharra, Software eguneraketak Tartea: Bing (msn) itzultzaileak, handia, hizkuntza gehiago, oharra, abiadura hobekuntzak, wordpress plugin\nBertsioa 0.5.1 – Datu-basean hobekuntza\nApirilaren 11, 2010 arabera Drive 2 Komentarioak\nBertsio berri honek oso zaharra arazo bat ebatzi esaldiak itzultzen longer baino 255 pertsonaiak. Aldaketa hau ez da sakrifizio abiadura, baina benetan hobetu da bat fina indizea duten partida. datu-base kodea ere aurkitu dugu modu plugin egin azkarrago egiteko lanean arabera (batez ere, noiz APC caching ez zen erabiltzen) Bertan gaur egun talde asko dugu itzulpen Datu-basean kontsulta bakar batean kontsulta.\nNon sailkatua: Deialdiak oharra Tartea: txikiak, oharra, abiadura hobekuntzak, wordpress plugin\nBertsioa 0.4.2 – Erantzuna?\nUrtarrila 26, 2010 arabera Drive 14 Komentarioak\nZer galdera izan zen? Edonork?\nAgian – honen bertsioaren laguntza Haitiko argazkiak itzulpen du? Bai\nAgian – Ezin Bing itzultzeko erabiliko da auto sortzeko itzultzeko? Bai\nAgian – Ba eta, bukatzeko, optimizazioarekin duzu script tamaina murriztu 1.5k denean gzip bidez (funtzionalitatea erantsia duten)? Bai\naskoz ere hau gozatuko dituzu moduan espero dugu.\nNon sailkatua: Deialdiak oharra Tartea: Bing (msn) itzultzaileak, txikiak, hizkuntza gehiago, oharra, abiadura hobekuntzak, wordpress plugin\nBertsioa 0.4.1 – Zure bezeroei Faster\nUrtarrila 13, 2010 arabera Drive 2 Komentarioak\nLanak ere. Css fitxategiak optimizatzeko egin, a Inklusio-kopurua murriztu horrela widget normalean erabiltzen azpitik egongo da bakarrik fitxategi bat erabili behar.\nezer zuretzat hausten bada, Edozein nabigatzailean edo gai. Bakarrik guk.\nTamalez, oharra honek ez ditu jQuery laguntza 1.4 bat dago jQuery UI fitxetan akats hori berritzea eragozten puntu honetan's gisa, Ziurrenik dugu behin berritzea jQuery UI hurrengo bertsioa doa bizi.


'Airearen isla' eta 'Nola heldu naiz ni honaino' liburuak, Hitzen Uberanetik - Arrosa\nRamon Saizarbitoriaren lehen eleberrigintza eman zuen argitara Mikel Hernandez Abaituak 2008an, hura izan zen bere doktore-tesia. Autobiografia kutsuko liburu bat plazaratu zuen ondoren, 2010ean: Azukre xehea, gatz larria izenekoa, eta iaz, nobelaren fikziora itzuli zen Airearen isla-rekin. Kattalin Minerrek, berriz, otsailean argitaratu zuen lehen eleberria: Nola heldu naiz ni honaino. Igartza bekaren fruitua da lana, eta etengabe erabaki beharra du ardatz. Ba gaurko literaturaren tartean, liburu horiei begira jarri gara, Hitzen Uberan atariko lagunek idazleei egindako elkarrizketei tiraka, Danele Sarriugarterekin.\nPosted in ZebrabideaTagged #airearen isla #danele sarriugarte #elkarrizketa #hitzen uberan #kattalin miner #liburu #literatura #mikel hernandez abaitua #Nola heldu naiz ni honaino #portada


[Tutoriala] DVDtik zelan ripeatu - Page 2\n2007ko Maiatzaren 13a, 22:18:59 #15\nbueno, egunotan proba abtzuk egiten ibili naiz VHQ mode aukerarekin. Nik 1-Mode decision gomendatzen nuen, ba?a egia esateko 4-Wide search bera ere ez dago gaizki, depende zertarako, hobea da.\nWide searchekin, konpresio denbora nahiko luzeago da, mode decisionek tardatzen duenaren heren bat gehiago, eta degradazio famatu hori gehiago resaltatzen da, ba?a alde daukana da detalleak gehiago konserbatzen dituela. Mugimendua dagoenean, animean eta, marra beltzen inguruan pixelazio txikiak gertatzea normala da, ba wide searchek hori gehiago lantzen du.\nBakoitzak ikus dezala zer nahiago duen\n2007ko Maiatzaren 14a, 01:10:55 #16\n4-Wide search erabiltzen dut nik, denbora luzetzan du, baina kalitatea da nire ardura. Denbora behar duela, gaua pasa dezala kalkuloak egiten.\nDegradazioa nabari zaiola, besteak irudia enpastatzera joko duelako da, detaileak galduz, baina nahiago degradazio puntualak ikusi, detaileak galdu ordez.\nGauza bat eduki kontuan, kalitate obeagoa lortzen da ongi egindako artxibo batekin, azkar bitrate gehiagorekin egindakoa baino. Denbora gehio kalitate gehio esan nahi du, tamainia ez da dirudien ain kritikoa.\n2007ko Maiatzaren 14a, 01:31:56 #17\nya, ba?a tikisa ez denak ez du alderik ikusten baten eta bestearen artean kalitateari dagokionez, eta pertsona horrentzako kalitatea berdina bada, pentsatuko du 'zertarako eman denbora gehiago konprimitzen wide searchekin, biekin berdin ikusten bada?'. Ni oso tikis-mikisa naiz, eta aldea egia esan... sin mas, modek asunto baten "kojeatzen" du eta widek ez, ba?a widek beste gauza baten "kojeatzen" du eta besteak ez.\nNik ez nuke esango mode decisionek enpastatu egiten duenik, de hecho, goian esan dudan bezala, animean, marra beltzen inguruan pixelazio txikiak egitea ohikoa da, eta enpastatuko balu, ez dut uste igarriko zirenik.\nNik orain wideri emango diot aukera\n2007ko Maiatzaren 14a, 12:48:57 #18\nKonprimaketan faktore askok parte hartzen dute, eta beste faktoreetan justu bazabiltza, nabaritzen da bata edo bestea erabili. Spirit bitratez justu zihoan, eta primeran geratu da wide search-ekin.\nNoski, gero irudiaren egoera asko afektatzen du. Kalabaza tripontzia ez du inork salbatuko, ez xvid bat eginda dvd oso bat okupatzeko, elui zarata hor dago eta ezin kendu zatzakio.\nEta askotan engainiagarria da, Spirit ordenagailuz egindakoa, ez du hautsik edo horrelako arazorik, baina detaile piloa dauzka, eta kolore oso landuak ditu, dirudien baino zailago eginez. Irudi bizikoak errazago egin zatzaizkit horrekin konparatuta.\nBeste faktoreetan gaizki ez bazabiltz, hau da, irudia erraza eta arazo gabea bada, bitratea 1400-tik edo 1500 gora egin badezakezu, modu bat edo bestea erabili ez diozu desberdintasun gehiegi nabarituko, bestela bai.\n2007ko Maiatzaren 14a, 13:12:50 #19\neta faktore horiek zeintzuk dira? ze hori jakin ezean, ezingo dugu jakin justu gabiltzan edo ez, ze inoiz gertatu zait pentsatzea bideo bat sinplea dela eta gero zaila izan konprimitzeko eta alderantziz, zaila dela pentsatu eta oso sinplea izan\n2007ko Maiatzaren 15a, 01:30:17 #20\nAipamenaren egilea: ajubita Noiz: 2007ko Maiatzaren 14a, 13:12:50\nExperientziak laguntzen dizu bideo bat baloratzen, jakiteko zein zail izango den edo ez konprimatzen.\nBideoaren egoera da bereziki kritikoa, zein egoeratan dagoen, hautsa baduen, grano fotografikoa ongi kodifikatua duen, marraturik baduen, fotograma rajaturik duen. Arazo bakoitzak kodifikazio extra dakar, eta bitrate efektiboa jeisten du. Kalabazaren dvda ikusteaz batera, otoi egiten hasi nintzen. Conan nahiko desastre da, baina ez katastrofikoa. Irla nahiko ongi dago, baina baditu hautsak. Dinamita... telebistarako grabatu dela nabari da, baina gaizki gaizki.\nZenbat eta irudia dinamikoagoa, hau da, zenbat eta irudian mugimendu gehio egon, okerrago. Osama, printzipioz alde horretatik ez dirudi hortik zailtasunik datorren, ba kamara al hombro piloa du eta horrek zailtzen du. Irudiak zenbat eta mugimendu gehio eduki, okerrago.\nIrudi mota ere eragina du, Osama, horko paretak guztiz irregularrak eta textura ain organikoarekin, bulego baten kokatzen den filma baino zailagoa da, non texturak ez dira ain aldakorrak, formar erregularrak dira eta abar.\nNik egiten dudana, beti kodifikazio konplexuenerako prestatu, irudia erreza bada, irudian primeran geratuko da, irudia zaila bada, obeagorik ezin izango duzu lortu. Prestatu okerrenerako eta itxaron oberena.\nBitratea beti 1200-tik gora ahal bada, zenbat eta zailago, zenbat eta gorago bitratea.\n2007ko Maiatzaren 15a, 01:35:58 #21\nez dakit nik ba hori beti betetzen den... DBZ 220mbetako kapituluak ateratzeko konfiguratu eta borrokako kapitulo baten 186mb pisatu eta gero konbertzazioko kapitulo baten 230mb pisatu. Noski mugimendu askoko bideoek gehiago okupatuko dutela, ba?a ez dut uste nik hori regla de 3 bat denik


Araknologia - Wikipedia, entziklopedia askea.\nErnst Haeckelen araknidoen marrazkia.\nAraknologia (grekotik: áροχνnaut, arachne, 'armiarma', eta λόγοος-etik, logoak, 'ezagutza') zoologiaren adar bat da, eta armiarmak, eskorpioiak, akaroak eta araknido izenez ezagutzen diren beste organismo batzuk aztertzen ditu. Artropodo horiek lau hanka-pare dituzte; kelizero izenarekin ezagutzen den egitura duen aho-aparatua dute, pedipalpo pare bat, eta gorputza zefalotoraxean eta abdomenean zatitua.\nLehen armiarmak duela 250 urte deskribatu zituen Carl Alexander Clerckek. Linneoren garaikidea eta herrikidea zen, eta lehen araknologotzat har daiteke.\nAraknidoak aztertzeko hainbat alderdi hartzen dira kontuan. Oinarrizko diziplinak taxonomia dira, hau da, espezie bakoitza eta sistematika deskribatu eta izena ematea, espezie horiek araknidoen esparru sistematikoan sailkatuz. Oinarrizko lana egin ondoren, araknidoen ezagutzaren beste alderdi batzuk landu daitezke, hala nola anatomia eta fisiologia (pozoiaren azterketa barne), ingurunearekin eta beste izaki bizidun batzuekin duten harremana (ekologia), portaera (etologia), banaketa geografikoa (biogeografia), etab. Bereziki interesgarriak dira armiarmak nekazaritzako izurrien kontrol biologikoko agente gisa erabiltzeko azterketak.\nOrriaren azken aldaketa: 4 abendua 2021, 12:37.


BioBilbao - Portal Cambio Climático de Bilbao - Portal Cambio Climático de Bilbao - Bilboko Hiri Mugikortasun Jasangarriaren Plana (HMJP) 2015-2030 Ekaina 2018 – BioBilbao – Portal Cambio Climático de Bilbao\nBilborako Mugikortasun Jasangarriaren eredua zehazten duen dokumentu estrategikoa da. Gainera, bizi-kalitatea hobetzeko (osasunari eta genero-berdintasunari dagokienez) eta Bilbo hiribildua, Europako testuinguruan lehiatzea helburu duena, garatzeko eta modernizatzeko irizpideen araberako jarduera-ildoak jasotzen ditu. Hemen kontsulta dezakezu HMJP dokumentua.\nBilboko Udalak kaleko garbiketa egiteko eta hiriko hondakinak batzeko ematen duen zerbitzuaren kalitateagatik jaso du 2018ko Platinozko Erratza saria. Madrileko Hirigintzaren eta Ingurumenaren Nazioarteko Azokan (TECMA) onarpena erakutsi dute Bilboko garbiketaren kudeaketagatik. Ricardo Barkala Obra, Zerbitzu, Hiri Eraberritze eta Espazio Publikoaren Saileko zinegotziak jaso du saria Asociación Técnica para la Gestión de Residuos y Medio […]\nBilboko eskola agenda 21en parte hartu duten ikastetxeek euren proposamenak aurkeztu dizkiote Udalari, zarataren kontrolean oinarritutakoak\nIngurumenaren Mundu Eguna ekainaren 5ean da. Hori dela-eta Bilboko Udalak aurten ere Eskola Agenda 21en osoko bilkura egin du. Bertan Bilbon garraio elektrikoa eta hibridoa bultzatzeari eta zaratari eta beronen ondorioei buruz proposamenak aurkeztu dituzte. Udaletxean 54 ikastetxeko ikasleak bildu dira, Eskola Agenda 21 izeneko jasangarritasunerako hezkuntzako programan parte hartzen ari diren ikasle guztien ordezkari, […]\nBilboko Hiri Mugikortasun Jasangarriaren Plana 2015-2030egitasmoan diseinatutako behin betiko neurriak aurkeztu ditu Bilboko Udalak gaur goizean. Dokumentu estrategiko bat da Bilborako Mugikortasun Jasangarriaren eredua zein den zehazten duena eta hiriko bizi-kalitatea -osasun eta genero berdintasunari dagokionez- hobetzeko, garapenerako eta modernizaziorako irizpideekin bat egiten duten jarduketa lerroak planteatzen dituena. “Lehenengoz, mugikortasun plan batek helburu nagusitzat du pertsonen […]\nUdalak sentsibilizazio kanpaina sustatu du plastikoaren erabilera murrizteko eta klima aldaketaren aurkako bulego birtuala abiarazi du\nIngurumenaren Nazioarteko Egunarekin bat, Bilboko Udalak sentsibilizazio-kanpaina bat abiarazi du, “Menos plástico=Más vida/ Plastiko gutxiago=Bizitza Gehiago“, plastikoaren kontsumoa murrizteko helburuarekin, plastikoak herritarren eta, oro har, planetaren osasunean ondorio makurrak dituelako. Gainera, Mugikortasun eta Jasangarritasun Sailak webgune bat jarri du abian klima aldaketari eta beraren ondorioei buruzko informazioa jasoko duena. Tresna berri hori klima aldaketaren aurkako Bilboko bulego birtuala […]


Haur Hezkuntzako Gradura Egokitzeko ikastaroko ikasketa plana BAM\nHasiera · Ikasketak · Gure tituluak · Gradura egokitzeko ikastaroak · Haur Hezkuntzako Gradura Egokitzeko Ikastaroaren Ikasketa Plana\nAbenduaren 27ko ECI/3854/2007 Aginduan eta azaroaren 4ko 1594/2011 Errege Dekretuan jasotzen denez, Haur Hezkuntzako Graduko ikasketek, ikastetxe publiko zein itunpeko eta pribatuetan, Haur Hezkuntzako irakasle izateko gaitzen dituzte ikasleak.\nHizkuntzen Sarrera Goiztiarra aipamenean irakaskuntza eleanitza eta hizkuntzen irakaskuntzaren planifikazioa egiteko gaitasunak lantzen dira, betiere, Haur Hezkuntzako aldiaren ikuspegi integralaren ikuspegitik.\nGainera, aipamen honetan, eskolan bigarren eta hirugarren hizkuntzen jabekuntza bultzatzeko, beharrezko trebetasun komunikatiboen garapena lantzen da.\nHaur Hezkuntzako Gradura egokitzeko ikastaroa magisteritzako diplomaturaren prestakuntza osatzeko diseinatu da; horretarako, ibilbide eleanitza prestatu da, euskara nagusi duena.\nIkasketak bi ikasturtetan egiten dira, eta prestakuntzan zehar ondoko arlo hauek hartzen dira kontuan: oinarrizko arloak, diziplina eta arlo desberdinetako didaktikak, eta arlo aplikatuagoak, hala nola, Practicuma, Gradu Bukaerako Lana eta Tituluaren Aipamenak. Hona hemen planaren egitura:\nPentsamendu Matematikoaren Garapena eta bere Didaktika I\nInnovación y Mejora Continua en Educación\nAhozko Hizkuntaren Didaktika\nPentsamendu Matematikoaren Garapena eta bere Didaktika II\nPracticum II – Aipamena\nGradu Bukaerako Lana / Trabajo de Fin de Grado


Nafarroak aintzatetsi du, Kirol Meritua saritzeko Dominekin, Foru Komunitatean kirola sustatzeko lanean aritu diren pertsonen ekarpena\nMaria Chivite Nafarroako Lehendakaria burua izan da gaurko 2021 Kirol Merituaren Dominak entregatzeko ekitaldian; golardo horiekin, foru Exekutiboak saritu nahi ditu Foru Komunitatean kirola sustatzeko asmoz teknikari, zuzendari eta kirol alorretako jardueretan kolaboratzen aritu izan diren pertsonak.\nTronuaren Aretoan, Chivitek Urrezko Domina entregatu die Aimar Olaizola pilotari ohiari eta Juan Carlos Unzue futbolari ohiari, eta Zilarrezko Domina kirol alorrarekin lotuta 25 urte baino gehiago eman dituzten askotariko diziplinetakoak diren 28 pertsonari, alor horiek izanik pilota, beisbola, txirrindularitza, judo, kick boxing, mendizaletasuna edo eskubaloia.\nBere mintzaldian, Lehendakariak zoriondu egin ditu saritu guztiak, eta adierazi du Nafarroako Gobernuak, Kirolaren Institututik, aurrerantzean ere sustatuko duela “kirolaren eta jarduera fisikoaren esparruak izaten jarraitzea balio positiboak, berdinzaleak, lurraldea bateratzearen aldekoak eta eskuragarriak dakartzatenak”.\nEkitaldiko burua izanik Lehendakaria, bertan izan dira Unai Hualde Nafarroako Parlamentuko lehendakaria; Jose Luis Arasti Nafarroako Gobernuko ordezkaria; Rebeca Esnaola Kultura eta Kiroleko kontseilaria; Nafarroako Kirolaren Institutuko zuzendari gerentea den Miguel Angel Pozueta; Kirolaren zuzendariordea den Primitivo Sanchez ere. Halaber etorri dira Hezkuntza, Herritarren Partaidetza eta Gazteriako Fernando Sesma zinegotzi ordezkaria; Asun Olaechea, Kontuen Ganberako lehendakaria eta Francisco Javier Eneriz Arartekoa.\nOlaizola eta Unzue, “kirol ibilbide bikainak eta lan askorekin lortutako garaipen-zerrenda”\n2021. urteko Kirol Merituaren Urrezko Dominak eman zaizkie Aimar Olaizola pilotari ohiari eta Juan Carlos Unzue futbolari ohiari; kirolari biek “ibilbide bikainarekin kontatzen dute, lan asko eginez lortzera heldu diren garaipen-zerrenda bat”, adierazi du Lehendakariak. Sarituak dira “eredu bat, ez bakarrik curriculum horrengatik, baita herritarrengana helarazitako balioengatik ere”, esan du Chivitek. Biek garatu dituzte “karrera bikainak, Nafarroaren izena ere barreiatuz munduan”, ekarpena eginez “lana, iraunkortasuna, erresilientzia bezalako balioak finkatzean”.\nUrrezko Domina jasotzen lehena izan da Juan Carlos Unzue; horrela Nafarroako Gobernuak saritu nahi izan du “kirolaren baliotan egindako bere ekarpena eta hedapen jarduera, bereziki mugak gainditzeri dagokionez, bere ageriko proiekzio publikoa, alboko esklerosi amiotrofikoa (AEA) barreiatu eta bistaratzeko jarduerarekin erakutsi duen jarduera eredugarria dela eta. Bere diskurtsoan, Lehendakariak azpimarratu ditu Unzueren “une apartak” atezain bezala, “guztiok oroitzen ditugunak”. Era berean, nabarmendu du “indar mental eta fisikoa” zeinekin gainditzen ari den AEA, eta eskertu egin du bere “bistaratzeko eta hedapenerako jarduera, eta guri oroitaraztea zientzia eta osasuna zaindu behar ditugun zutabeak direla, errekurtsoak hala nola konpromiso politiko eta instituzionala bitarteko”.\nAtezain bezala, Juan Carlos Unzue, Taxoaren prestatutako jokalarien lehen belaunaldiaren emaitza da. C.A. Osasuna taldean debutatu eta bi denboraldi jokatu zituen, eta jarraian F.C. Barcelona, Sevilla F.C., C.D. Tenerife eta Real Oviedo taldetan aritu zen, C.A. Osasunara itzuli eta 2003an erretiratu aurretik. Orkoienen jaio zen 1967an; halaber lehenengo entrenatzaile lanetan aritu zen C.D. Numancia, R.C. Celta de Vigo eta Girona F.C. taldetan, horrez gain F.C. Barcelonako atezainen entrenatzailea izanik, etapa ezberdinetan. 2020an aulkietatik erretiratu zen AEA diagnostikatu ziotenean; ordutik aurrera, gartsuki aritu da gaixotasun honi buruzko kontzientziatze publikorako lanean.\nUnzuek eskertu egin du saria bere lurrean jaso izana, bere familiakoekin batera. “Urte asko izan dira familiatik urrun, baina beti elkartuta, eta harro Nafarroakoa izateaz eta hemen hazi izanaz”, esan du. ELArekin diagnostikatutako pertsonez ere hitz egin du futbolari ohiak, eta “bizitza duina” eskatu du eurentzat.\nBere atzetik, urrezko Domina jaso du 1979an Goizuetan jaiotako Aimar Olaizola pilotari ohiak. Golardo honekin, Nafarroako Gobernuak goraipatu du “gure komunitateko kirolari egin dion ageriko ekarpena, profesional bezala 23 urte baino gehiagoko epean arrakasta gogoangarrien ibilbide luze bat garatu ostean”, aipatzekoa izanik gainera “bere proiekzio publikoa”. Chivite Lehendakariak bere azken partidua joan den 2021eko azaroaren 13an Goizuetan jokatu zuen pilotari ohiaren lorpenak errepasatu ditu, “lesio larri batetik osatzeko” eta karrera 42 urtera arte luzatzeko bere gaitasuna txalotuz. “Aurrerantzean ere ispilu bat izaten jarraituko duzu hainbat eta hainbat kirolari eta zaleentzat, denboraren joanarekin ere zuregan erreferente bat aurkituko duten haientzat”, azpimarratu du Chivitek.\nOlaizola II. ak, esparru pilotazalean ezagutzen zaion bezala, 1.307 partidu jokatu ditu; 26 final, eta 14 txapela lortu ditu; horrek pilotari onenetako bat eta pilotaren etapa onenetako baten erreferente bat bihurtzen du.\nBere hitzaldian, pilotari ohia pozik eta ilusioz beterik agertu da. Sari “oso berezia” dela esan du, eta ibilbide oso bat aintzatesten duela. Gainera, adierazi du “ohorea” dela Unzuerekin batera jaso izana “kirolaren munduko erreferentea” delako.\nJarduera eta dedikazio gartsua kirola sustatzerakoan Nafarroan\nUrrezko Dominak entregatu aurretik, Zilarrezko Dominak banatu zaizkie edizio honetan hain zuzen 28 profesionalei “Foru Komunitatean kirola sustatzerakoan kirol jardueretan edo lan teknikoetan erakutsitako bere jarduera eta dedikazio sutsuagatik, kirol nafarraren aldeko entrega eta diskrezio jarrerak direla medio”. Chivitek adierazi du bere mintzaldian “urtez urte, kirolari 25 urteko dedikazioa ematen diharduten pertsonen zerrenda luze batekin kontatzen dugula, kasu askotan laguntza hori altruista eta eskuzabala izanik”. “Komunitate txiki bat gara, baina harrigarria da zenbat pertsonak ahalbidetzen duzuen kirola hain sustraituta egotea gure komunitatean”, arbuiatu du Lehendakariak.\nKirol Meriturako Dominen entrega ekitaldiaren garapena\nBoccherini Hirukotea, zeinen kideak Nafarroako Goi Mailako Kontserbatoriokoak diren, izan da ekitaldia girotzeko konposizio musikal ezberdinak interpretatu dituena. Hain zuzen, golardoen banaketa ekitaldiaren hasieran entzun da Nafarroaren Ereserkia. Urrezko Domina jaso duten pertsonen hitzak entzun ostean, Haendelen Lascia qu’io pianga pieza musikala interpretatu da. Chivite Lehendakariaren mintzaldia eta gero, amaiera bikaina emateko, entzun da K. Jenkinsen 1. mugimendua den Palladio pieza.


Arima eslaviarra eta Txaikovski — Eibar.ORG | Eibarko peoria\nHemen zaude: Hasiera / Blogak / Amatiño / Arima eslaviarra eta Txaikovski\nArima eslaviarra eta Txaikovski\nAmatiño 2010/04/18 10:35\n“El concierto” filma berriketabako ordu bi arrapaladan pasatzeko abagune mortala da. Zine-mota guztien gainetik eta artegintza guztien azpitik, ez dut inondik ere uste gure ingurune honetako kultura-eskaintza aukera hau baztertzeko bezain oparoa denik. Ez du sexurik, ez indarkeriarik, ez gudarik, ez gatazka latzik… arima eslaviarraren jokamolde tragikomikoa besterik ez. Eta Txaikovskiren biolin kontzertua, jakina.\n"Le concert". Mélanie Laurent\n“El concierto” da, ziurrenik, egunotako zine-karteldegian dagoen filmik entretenigarriena. Era bateko zein besteko zinezaleak hor ari dira sekulako eztabaidan, pelikula ona ala txarra den, komedia ala melodrama, sinesgarria ala arlotekeria hutsa, aktoresa frantsesa (Mélanie Laurent) hotza ala beroa ote etab. Auskalo gero baina, edozein modutan, nik aitortu beharrekoa zera da: ez dudala aspaldian zinean horrenbeste barrerik egin eta, behar bada, ezta sekula horrenbeste negarrik ere. Badakit, bai, zaharrok hipokanpo irristakorra duguna –erraz hunkitzen garena, alegia-- baina ez dut uste –ez nuke uste izan nahi behintzat-- arrazoia adin-kontua denik.\nFilmak hasiera mundiala du eta amaiera, berriz, negar-malkoak xurgatzeko baino azkarragoa. Mutur batetik bestera, irripar asko, negar-zotin ugari, algara dezente eta, beti ere, musika eslaviar zoragarria tarteko eta Txaikovskirena nagusi.\nBenetako gertakarietan oinarritua, nonbait, istorioa hainbat errealitate eta giro ezagunen etenik gabeko kritika latza da, hasi eta buka: komunismoa, kapitalismoa, jauntxokeria, ustelkeria, herrikoikeria, ardurarik eza… dena da gero kritikagarri eta maiseagarri, zer gerta ere zailtasun eta eragozpen guztien gainetik dagokeen parerik gabeko arima eslaviarra edo izan ezik.\nZuzendaria, Radu Mihaileanu, guztiz ezezaguna, komunismotik ihes egindako errumaniar atzerriratua dugu. Iheslari izate honek filmaren subjektibotasuna adierazten du segurutik, baina baita sinesgarritasuna –edota lekukotasuna gutxienik-- areagotu ere. Zentzu beronetan, film-ekoizpena frantziar-belgikar-errumaniar-italiarra denez gero –zenbait aktore-aktoresa eta kanpoalde errusiarrak izan arren--, ezinbesteko galdera zera da: pelikula hau Moskun ikusi al dute?


BURUNTZALDEA IKT-ko TXIKIAK OIARTZUNEN\nOiartzunen abenduaren 11ean ospatu zen “SAN ESTEBAN” sarian, Buruntzaldea IKT-ko txikienek parte hartu zuten. Dotore igeri egiteaz gain, aipatzekoak dira bertan lortu zituzten markak eta garaikurrak, parte hartutako proba gehienetan podiumeko lehen tokietara igotzea lortu baitzuten.\nBizkar estiloan igeri egin zuten Iker Chaves (4.postua), Eneko Otero (5.) eta Alex Urbanok (6.) eta emakumezkoetan Irati Arzalluz (3.) eta Nerea Garciak (5.). Urduritasunak alde batera utzi eta proba txukunak burutu zituzten taldeko txikienek.\nBular estiloan berriz, Mikel (5.) eta Jon Soto (3.) anaiek parte hartu zuten oso dotore igeri eginaz. Mikelek 1.37.20ko marka lortu zuen 100 metrotan. Nesketan berriz, Eneritz Buizak lehen postua lortu zuen 50 metrotan, bere atzetik izan zituen oso gertu Leire Carcedo (2.) eta Amaia Izagirre (5.) proba borobila eginaz. 100 metrotan berriz, Ainara Garcia txapelduna izan zen lehen postua eskuratuz (1.43.77).\nLibre edo Crol estiloan berriz, bizkor ibili ziren 50 metrotan Argoiz Tardio (3.) eta Ibon Etxarri (5.) baita Lander Sorozabal (5.) bere kategorian. 100 metrotean Beñat Alkortak 3. postua lortu zuen ausart igeri eginaz eta bere marka 1.41era hobetuz.\nMutilak ongi ibili baziren ere, txalotzekoa izan zen neskek lortu zunetan. Nahia Jie izan zen 50 metrotan txapelduna nagusitasun osoz (40.27), Erika Rodriguez eta Nora Irazustak ere proba ona egin zuten 51 segunduko marka lortuaz. Izadi Billaron ere fin ibili zen bere kategorian. 100 metrotan berriz, Maialen Casado izan zen azkarrena eta txapeldun erraztasunez (1.31.02), bere atzetik sailkatu zen Janire Berasarte (6.). Bukatzeko, 99ko nesketan, Naiara Lizasok lehen metroetatik probaren agintea hartu zuen eta txapeldun izan zen 1.15-eko marka paregabea lortuaz.\nLehiaketa amaitu ondoren, dominak eta garaikurrak jaso zituzten arratsalde borobil bati amaiera emanaz. Honenbestez, Zorionak guztioi egindako lan txukunagatik eta segi horrela!!


HAUTESKUNDE-GASTUETARAKO DIRU-LAGUNTZEN MUGAK\n3/2015 LEGE ORGANIKOAK 8/2007 LEGE ORGANIKOAREN GAINEAN EGINDAKO ALDAKETAK, 5/1985 LEGE ORGANIKOAN ARAUTUTAKO GASTUEN GEHIENEKO MUGA DELA ETA\nHauteskunde-gastuetarako diru-laguntzen izapidetzea\n%30 AURRERATZEA (5/1985 Lege Organikoa, Hauteskundeen Araubide Orokorrari buruzkoa, 127 bis artikulua) ESKAERA\n%90 AURRERATZEA (5/1985 Lege Organikoa, Hauteskundeen Araubide Orokorrari buruzkoa, 133.4 artikulua)\nLIKIDAZIOA (5/1985 Lege Organikoa, Hauteskundeen Araubide Orokorrari buruzkoa, 134.5 artikulua)\nHauteskunde-gastuetarako diru laguntzen zenbatekoen transferentzia\nKomunikazio telematikoa Administrazioarekin\nEstatuak ez du inoiz ordainduko hau baino gehiago:\nKontuen Auzitegiak deklaratutako eta justifikatutako hauteskunde-gastuen zenbatekoa baino gehiago.\nAlderdi, federazio, koalizio edo hautesle-elkarte bakoitzak hautagaitza aurkeztu duen hautesbarrutietako zuzenbidezko biztanleen kopurua 0,19 eurorekin biderkatuta ateratzen den zenbatekoa baino gehiago. (zazpigarren xedapen orokorra 2. puntua, 2.)\nKontuen Auzitegiak deklaratutako eta justifikatutako hauteskundeetako bidalketa-gastuen zenbatekoa baino gehiago.\nPropaganda bidali zaien hautesleen kopurua 0,21 eurorekin biderkatuta ateratzen den zenbatekoa.\nPropaganda benetan bidali dela justifikatu behar da.\n3/2015 LEGE ORGANIKOAK 8/2007 LEGE ORGANIKOAREN GAINEAN EGINDAKO ALDAKETAK, 5/1985 LEGE ORGANIKOAN ARAUTUTAKO GASTUEN GEHIENEKO MUGAN ERAGITEN DUENA\n17. ARTIKULUA. ARAU-HAUSTEAK ETA 17 BIS ZEHAPENAK\nAlderdi politikoek Hauteskunde-araubide Orokorraren 5/1985 Lege Organikoak, ekainaren 19koak, ezarritako hauteskunde-gastuen muga %10 edo gehiago gainditzea. Horrek ez du eragozten lege horren 134. artikuluan ezarritakoa.\nEgindako gehiegizko gastua halako bitik bostera arteko diruzko isun proportzionala.\nIsuna ez da 50.000,00 euro baino txikiagoa izango.\nAlderdi politikoek Hauteskunde-araubide Orokorraren 5/1985 Lege Organikoak, ekainaren 19koak, ezarritako hauteskunde-gastuen muga %3 baino gehiago, baina %10 baino gutxiago gainditzea. Horrek ez du eragozten lege horren 134. artikuluan ezarritakoa.\nIsuna ez da 25.000,00 euro baino txikiagoa izango.\nAlderdi politikoek Hauteskunde-araubide Orokorraren 5/1985 Lege Organikoak, ekainaren 19koak, ezarritako hauteskunde-gastuen muga %1 baino gehiago, baina %3 baino gutxiago gainditzea. Horrek ez du eragozten lege horren 134. artikuluan ezarritakoa.\nIsuna ez da 5.000,00 euro baino txikiagoa izango.


Begizkoa munduan oso zabaldua dagoen herri sineskeria da. Horren arabera, pertsona batzuek bestei begiradaz kalte egiteko boterea dute. Siniskeri hau antzinakoa da: Babilonian, Asirian eta Sumerren kontzeptua ezaguna zen eta haien testuetan horrela dago jasota; Bibliaren Itun Berrian ere aipatzen da. Munduan zehar, bestetik ere, oso zabalduta dago, baita ere Euskal Herrian. Ekintza "begizko egitea" da. Biktima edozein izan daiteke baina bereziki haurrak. Kasu horretan begizkoaren aurka Euskal Herrian umeari azkonarraren erpea ipini egiten zen, kaltetua ez izateko.\nBegizkoa munduan oso zabaldua dagoen herri sineskeria da. Horren arabera, pertsona batzuek bestei begiradaz kalte egiteko boterea dute. Siniskeri hau antzinakoa da: Babilonian, Asirian eta Sumerren kontzeptua ezaguna zen eta haien testuetan horrela dago jasota; Bibliaren Itun Berrian ere aipatzen da. Munduan zehar, bestetik ere, oso zabalduta dago, baita ere Euskal Herrian. Ekintza "begizko egitea" da. Normalean pertsona bereziak dira botere hori dutenak: sorginak, aztiak, orokorrean deabruaren menpe dauden pertsonak. Begiradaz kalteak sor ditzakete (gaixotasunak, zorte txarra, minak...) eta baita hil ere. Kultura desberdinetan horren aurrean, defentsa moduan, kutunak sortu dira. Oso ezagunak dira, esaterako, Turkiako begiak, nazarrak, edo Mediterraneo osoan itsasontzien branketan margotzen diren begitzarrak begizkoen eta zorte txarraren aurka. Biktima edozein izan daiteke baina bereziki haurrak. Kasu horretan begizkoaren aurka Euskal Herrian umeari azkonarraren erpea ipini egiten zen, kaltetua ez izateko. (eu)\nBegizkoa munduan oso zabaldua dagoen herri sineskeria da. Horren arabera, pertsona batzuek bestei begiradaz kalte egiteko boterea dute. Siniskeri hau antzinakoa da: Babilonian, Asirian eta Sumerren kontzeptua ezaguna zen eta haien testuetan horrela dago jasota; Bibliaren Itun Berrian ere aipatzen da. Munduan zehar, bestetik ere, oso zabalduta dago, baita ere Euskal Herrian. Ekintza "begizko egitea" da. Biktima edozein izan daiteke baina bereziki haurrak. Kasu horretan begizkoaren aurka Euskal Herrian umeari azkonarraren erpea ipini egiten zen, kaltetua ez izateko. (eu)


Gure historiak erakusten diguna - Deia\nGure historiak erakusten diguna\nf. javier arrieta idiakez 13.12.2020 | 01:07\nASPALDI arduratu zen izurriteen eta pandemien aurkako aurreneurriz edo prebentzioaz Bizkaiko Foru Aldundia. Foruak indarrean zeuden artean, gaur egun kogobernantza edo gobernantza partekatu deitzen denaren adibiderik onena alegia. Horregatik, Bizkaia Jaurerria zen artean.\nKonparazio baterako, osasun-ondoreetarako, 1720ko abuztuan, Aldundiak zain-tza bereziak ezarri zituen Jaurerriko portu guztietan, bai eta Durangon, Eibar eta Ermua artean, Elorrion, Markinan eta Zaldibarren ere.\nModu berean, 1800. urtean, Andaluzian zabaldutako izurritearen beldurrak eraginda, Aldundiak agindu zuen herrialde hartatik etorritako pertsonak toki egokietan isolatzea eta ostatu nahiz jatetxeetan lan egiten zutenei mediku-azterketak egitea. Gainera, agindu horiek betetzen ez zituzten udalerriei isunak ezarriko zi-tzaizkiela ohartarazi zen. Hala bildutako diruak osasun publikora bideratuko zirela ere jakinarazi zen.\nUrte batzuk geroago, 1803an hain zuzen, Bilboko portuari eskumena aitortu zi-tzaion osasun-publikoaren arloan, Jaurerriko portu guztiei zegokienez. Kasu horretan ere, helburua bera zen: gaitz kutsakorrak zituzten pertsonei Jaurerrian sartzea eragoztea. Horretarako, koarentenak ezar ziezazkieten izurrite-guneetatik Jaurerriko portuetara ailegatzen ziren ontzietako tripulazioei edo horiekin nolabaiteko harremanak izandakoei.\nBada, ondore horretarako, ainguraleku berezia prestatu zen Lutxanan, gainerako herrialdeetako portuetan parekorik ez omen zuen bezalakoa: kutsatzeak saiheste aldera, elikagaiak eta osterantzeko zerbitzuak emateko instalazio egokiak zituen, eta bentilazio nahiz garbitasun handia zegoen bertan.\nMedidas laborales ante el coronavirus.


Mugikor tolesgarriak: poltsikora egokitzen dira (baina tamainan bakarrik) | Consumer\nMugikor tolesgarriak: poltsikora egokitzen dira (baina tamainan bakarrik)\nPantaila tolesgarria duten smartphone berriak iritsi dira merkatura: joera markatzen duen eta gelditzeko etorri den teknologia garestia\narabera: Asteartea, 2020ko otsailaren 18a\n2007az geroztik, Steve Jobs poltsikotik atera zenean lehen iPhonea, homogeneotasun osoa izan dugu smartphone formatuan. Pantaila handiagoekin edo txikiagoekin, marko gehiagorekin edo gutxiagorekin, telefono meheagoak edo arinagoak, baina diseinua aldatu gabe: hamarkada bat baino gehiagotan berdin-berdina izan da funtsean. Kamera eta prozesadore gehiago eta hobeak, bateria eraginkorragoak edo biltegiratze-ahalmen handiagoa eskaintzea zen borrokaren helburua, baina formak, diseinuak eskaintzen dituen aukerak eta funtzioak ez dira aldatu… orain arte.\nMugikor berriak: malgutasuna eta kurbak, batez ere\nEdozein teknologiaren bilakaerak bere denbora darama. Gaur egun pantaila tolesgarria duten telefonoak eskaintzen badira, lehen malguak zeudelako da. Ezin ziren beren baitan tolestu, baina bihurdura-maila bat zuten. Marka aitzindaria LG izan zen 2014. urtean: lehenik, LG G Flex-ekin eta, urtebete geroago, bigarren bertsioarekin. Terminal horiek kurbadura berezia zuten, eta, horri esker, tolesteko eta forma-aldaketa horri aurre egiteko ahalmena zuten. Hala, formatu ergonomikoagoa zuten, baina, batez ere, lehenengo pantailak, tolestu eta luzatu egin zitezkeenak, minimoki ere.\nMugikor malgu horiek ez zuten arrakastarik izan, baina tolesteko gai ziren pantailak merkatuan geratu ziren, nahiz eta haien forma aldatu ezin izan. Gainezka egiten zuten pantailen gorakada zen, muturretan okertzeko egokiak ziren eta lehen adierazlea Samsung Galaxy Note Edge izan zen. Formatu hori iritsi zen geratzeko: bost urte geroago, hamar modelo baino gehiago ditugu urtero.\nPantaila tolesgarrien aroa\nAzken hilabeteetan, prototipoetan eta promesetan urteak eman ondoren, lehen mugikor tolesgarriak ikusi, ukitu eta erostea lortu dugu. Telefonia mugikorraren diseinuan izandako iraultza errealaren lehen adierazleak ere badira, hamarkada bat baino gehiago geldirik egon ondoren. Baina, zer aldatu da?\nTolesteko gai diren lehen smartphone berriak agertzeko gakoa OLED teknologiaren garapenean dago (diodo organiko argi-igorlea edo, ingelesezko sigletan, Organic Light-Emitting Diode). Edozein gailu elektronikoren pantaila, berez, geruzen batura da. Guztira, OLED panel batek sei ditu goiko aldean eta beste hainbeste behealdean. Geruza horiek beste teknologia batzuetakoak baino meheagoak dira, hala nola LEDa edo LCDa, eta pantaila arinagoak eta malguagoak sortzeko aukera ematen dute. Gainera, distira handiagoa ematen dute eta energia gutxiago erabiltzen dute, ez baitute hondoko argirik behar koloreak erreproduzitzeko. Hori dela eta, beste ezaugarri batzuk dituztela sumatzen dute, hala nola beltz puruak sortzeko gaitasuna edo Always On bezalako sistemak izatea, uneoro zenbait elementu pantailan erakusteko (adibidez, erloju bat).\nTeknologia mota horren garapena 2007an hasi zen, Sony edo Nokiaren lehen prototipoekin, ez baitzuten kontzeptu-fasea gainditu. Hala ere, beste zazpi urte itxaron behar izan dugu terminal tolesgarriak errealitate bihurtzeko, beste osagai batzuen teknologiaren bilakaerari esker ere: pantaila baten geruza guztiak elkartuta dituen itsasgarria, ukipen-sentsore moldagarrien geruza eta tolestean hondatzen ez den zirkuitu-sarea.\nTeknologia berriaren alde onak eta txarrak\nFormatu horrek aukera handiak ematen dituen arren, pantaila malguak ez dira gauza perfektua, eta, nahiz eta abantaila ugari izan (adibidez, leku gehiago hartu gabe pantaila handiagoa izateko aukera), kontrapartida bat dute. Lehenik eta behin, ezin dute material gogorrik eta erresistenterik erabili (kristala, adibidez), eta horrek marratzeko eta hondatzeko joera handiagoa dute. Gainera, ehunka aldiz tolesten den beste edozein plastiko bezala, bisagraren puntua ere denborarekin arazoak sor ditzakeen xehetasuna da. Azkenik, horrelako pantailek hezetasunarekiko ahulagoa den teknologia dute, eta OLED diodoek led edo LCD disoluzioek baino balio-bizitza laburragoa dute.\nEragozpenak gorabehera, lehen mugikor tolesgarriak agertze hutsak teknologia berri horren aukera eztabaidaezinak erakusteko balio izan du, orain arte aurkeztutako modelo bakar batek ere ez baitu formatu bera.\nSamsung Galaxy Fold-ek liburu batena baino gehiago gogorarazten duen diseinua eskaintzen du. Tolestutako pantaila barruan babestuta dago, eta, beraz, marruskaduretatik eta kolpeetatik babestuta dago. Kanpoko aldean, bigarren mailako bat du.\nBestalde, Huawei Mate X guztiz kontrakoa da: pantaila erditik tolesten da eta tolestuta nahiz luzatuta funtzionatzen du.\nMotorola RAZR modeloak oskol-terminalen (hau da, tapadun terminalen) serie mitikoaren izena berreskuratzeaz gain, haren formatua ere berreskuratzen du. Agian logikoena da, eta, seguruenik, gehien zabalduko den diseinuetako bat, ez bakarrik iraganean arrakasta izan zuelako, baizik eta dimentsio handiko terminalak egiteko aukera eta pantaila ixtean babesteko obsesioa batzen dituelako. Orain erabiltzen ditugun pantaila berak eramango ditu, baina espazioaren erdian.\nZenbat iraungo du esklusibitateak?\nHiru modelo aurkeztu ziren arren, Galaxy Fold bakarrik hasi zen merkaturatzen Espainian 2019aren amaieran, bere pantailan aurkitutako arazoengatik ia sei hilabete atzeratu ondoren. Hurrengoa Motorola RAZR izan zen, 2020ko urtarrilean dendetan debuta egiten zuena.\nEta Huaweiren X matea? Bada, ezezaguna da oraindik. Samsungek ez bezala, Huaweik ez du arazo teknikorik izan taldearekin, politikariak baizik. Estatu Batuetako presidente Donald Trump-en merkataritza-gerran murgildu da, eta, Mate 30 Pro bezala, Googleren zerbitzurik gabe iritsiko da merkatura. Hori dela eta, atzeratu egin da Mendebaldean plazaratzea, beste albiste bat plazaratu arte, nahiz eta Txinan eskuragarri egon azaroaren 15etik. Hori bai, badakigu zer prezio izango duen smartphone horrek Europan, eta hiruretatik garestiena izango da (ia 2.300 euro).\nEz dugu ahaztu behar hiru horiek direla merkatura iristen lehenak. Gehiago etorriko dira, noski, eta litekeena da 2020ko amaierarako edo 2021eko hasierarako pantaila malguak 1.000 eurotik beherako produktuak dituzten sortetara jaistea. Itxaron behar da? Hori beste inork baino lehen azkenak eramaten saiatu nahi dugun ala ez, ez zaigu axola teknologia bat ezarri arte itxarotea, zalantzarik gabe, geratzeko iritsi baita.


Sestaoko Udala - Haurrek Gabonetako zuhaitz ekologikoa argiztatuko dute laranjak erabiliz\nHaurrek Gabonetako zuhaitz ekologikoa argiztatuko dute laranjak erabiliz\nGabonetako jaiak gain gainean ditugu. Kontuan izanik urteko garai honetan hondakin kopuru handia sortzen dela, Sestaoko Udalak ostegun arratsalde honetan, bostetatik aurrera, jarduera bat antolatuko du, haurrak birziklatzearen garrantziaz, ingurumen jasangarriaren aldeko jarrerez eta energia-pobreziaren zorigaitzaz kontzientzia har dezaten.\nHorretarako, Andra Mari Elizako Parkean egurrezko izei bat jarriko da, eskulanen tailer batean Sestaoko neska-mutilek dekora dezaten, material ekologikoak erabiliz. Hain zuzen ere, parte-hartzaileek laranja azalak erabiliko dituzte Gabonetako zuhaitz hau argiztatzeko.\nLeire Corrales Ekonomia Sustapena Arloko zinegotziak, eta Josefina San Miguel Ingurumena Arloko zinegotziak prentsa aurrekoan azaldu duten bezala, Udalak “Gabon aurreko egunak dinamizatu nahi ditu, haurrentzat dibertigarria eta aldi berean balio positiboak emango dizkien jarduera osasungarri batekin”.\n“Ekimen hau haurrei zuzendu nahi izan diegu, garrantzitsua baita txikitatik jaso dezaten birziklatzeak duen garrantziaren ideia eta batez ere garrantzitsua da kontzientzia har dezatela beraiek Gabonetan sorpresa eta opari asko jaso dituzten bitartean, beste familia batzuek ezin izango dutela kalefakzioa edo sutegia piztu gurasoek baliabiderik ez dutelako", esan dute zinegotziek.\nKasko Plazan zenbait mahai jarriko dira, eta neska mutil guztiek laranja-zuku ederra hartu ahal izango dute. Udalak 100 bat kilo laranja erosi ditu aktibitate hau burutzeko. Behin laranjei zukua atera ondoren, neska-mutikoak Udaletxeko lorategietara joan beharko dute, eta han beren trebetasuna erakutsi ahal izango dute, laranja azalekin kandelak egingo dituzte, ondoren izeia argiztatzeko. Horretarako monitore baten laguntzarekin, laranja-azala olioz beteko eta metxa jarriko die. Horrez gain, haren barruan birziklapenari buruzko edo energia-pobreziari buruzko mezu bat sartu ahal izango dute.\nUdalak dei bat egin nahi die elkarte, kirol talde eta jaietako koadrila guztiei datorren ostiralean aktibitate horretan parte har dezaten. Herriko neska-mutilek adierazitako mezuei sinbolismo handiagoa emateko, Udalak ostegun arratsaldean era berezi batean dekoratuko du Elizaren Parkeko magnolia-arbola.


Darpon eta Osakidetza gezurretan ari dira; badaude irregulartasunen salaketak espezialitate medikuen azterketetan | LAB SINDIKATUA\nZerbitzu Publikoak Osasungintza Darpon eta Osakidetza gezurretan ari dira; badaude irregulartasunen salaketak espezialitate medikuen azterketetan\nDarpon eta Osakidetza gezurretan ari dira; badaude irregulartasunen salaketak espezialitate medikuen azterketetan\nAtzo Darpon Sailburuak egindako adierazpenak arduragabeak dira eta ez dira egia. Lehenik eta behin, bere Sailak eta Osakidetzak EPE prozesuen garbitasuna zaintzeko duten erantzunkizuna onartu beharrean, bazirudien kezkatuago dagoela irregulartasunen zantzu nabarmenak ukatzen, gutxienez, Espezialitate Medikuen 10 kategoriatan. Bigarrenik, egon badaudelako irregulartasun hauen inguruko salaketak.\nIrregulartasunak jasotzen dituzten 10 kategoria medikutako emaitzen grafikoak\nGráficos de los resultados que muestran las irregularidades en 10 categorías médicas\nZehazki LAB sindikatuak pasa den ostiralean, ekainaren 1ean idatzi erregistratu zuen zantzu guztiak azalduz eta Osakidetzari gaiaren inguruko ikerketa eta argipena eskatuz (ik. atxikitako agiria). Gainera, maiatzaren 31 ostegunean bilera urgentea eskatu genion idatziz Osakidetzako Zuzendaritzari, egun erantzunik gabe jarraitzen duena. Azkenik atzo, ekainaren 4a astelehenean, berriro bidali genion txostena Osakidetzaren Zuzendaritzari 10 kategoria medikutan irregulartasunak jasotzen dituzten 10 kategoria medikutako emaitzen grafikekin (atxikitako txostena): Angiologia, Anestesia, Kadiobaskularra, Liseriketakoa, Kardiologia, Medikuntza Intentsiboa, Medikuntza Nuklearria, Neumologia, Erradiodiagnostikoa eta Urologia.\nGuzti horrengatik, azpimarratu eta argitu nahi dugu:\n• LABek uste du arrazoi nahikoa dagoela, gutxienez, hamar kategoria hauek eta gainontzeko\nFakultatibo Espezialisten Kategoriak gelditzen ikerketa zehatz eta independiente bat egin arte. Eskuratutako notez gain, akatsak egon dira zaintza-katean eta zuzenketen anonimotasunaren zaintzak: pliken sistema ez erabiltzea, azterketen kutxa irekiak, etab.\n• LABek ez du inongo momentutan eskatu EPEaren prozesu osoa gelditzea, Fakultatibo Espezialisten kategorietakoak baino ez, hauetan detektatu baitugu irregulartasun ugari. Guzti horrengatik, ez dugu zalantzan jartzen epai-mahai guztien profesionaltasuna ezta hauetan parte hartu duten pertsona guztiena.\n• Medikuen lekukotzak ditugu salbuespena ez diren irregulartasun hauek salatzen dituztenak, espezialitate medikuen artean zabaldutako jaduera baten izozmendiaren muturra direnak. Baina pertsona hauek ez dute publikoan hitz egiten maila laboralean ekar liezazkiekeen ondorien beldur.\n• Detektatutako irregulartasunek ez liekete eragingo kategoria bakoitzeko epai-mahaiek osatutako bigarren probei soilik, baita HAEEek osatutako lehen ariketetako batzuei ere. Hortaz, ikerketak Osakidetzatik harago joan beharko luke.\n• Osakidetzari exijitzen diogu EPEetako frogak arautzeko protokolo berri bat negoziatu eta osatzea. Egoera guzti hauek ekidingo dituen protokoloa.\n• LABek aztertzen ari da bere zerbitzu juridikoekin epaitegietara jotzeko aukera, bide penala ere baztertu gabe.


Play jokoa Puzzle ekspopavilona 2010 Online:\nSaiatu puzzle hau konpontzeko estadio batera. Ona ikusizko memoria behar duzu. . Play jokoa Puzzle ekspopavilona 2010 konektatuta.\nTekniko jokoa Puzzle ekspopavilona 2010 ezaugarri\nGame Puzzle ekspopavilona 2010 gehitu: 30.12.2011\nJokoa jokatzen: 1612 aldiz\nBezalako jokoa Puzzle ekspopavilona 2010 Jokoak\nDeskarga jokoa Puzzle ekspopavilona 2010\nEmbed Joko Puzzle ekspopavilona 2010 zure web orrian:\nJokoaren txertatu Puzzle ekspopavilona 2010 zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Puzzle ekspopavilona 2010 , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Puzzle ekspopavilona 2010 -rekin, baita ere, jokoa jokatu zen:


Klimaren aldeko mundu mailako mobilizazioa | Deusto Agenda\nKlimaren aldeko mundu mailako mobilizazioa\nBilbon: Memoria Plazan. Donostian: Errandonea Plazan.\nDatorren ostiralean berdez jantzita elkartuko gara gure konpromiso aktiboa erakusteko, klimak bizi duen larrialdi honetan.\nIrailak 27, ostirala.\nBilbon: Memoria Plazan.\nDonostian: Errandonea Plazan.\n“Aldaketa klimatikoa problema globala da, dimentsio larriekin: ingurumenean, arlo sozialean, ekonomikoan, banaketari dagokionez, eta esparru politikoan; eta gaur egun gizadiak daukan desafio nagusienetakoa planteatzen du”.\n(Laudato Si’, 25)\nGero eta kontzienteago gara gizartean bizimodua aldatu behar dugula eta ekintza globalak planteatu beharra dagoela, klima aldaketaren erronkari aurre egin nahi badiogu. Adituak ados daude: klima aldaketa gero eta azkarragoa da eta planetan bizitzari eusteko duen gaitasunari izugarrizko kaltea eragiten dio.\nBelaunaldirik gazteena, “Fridays for future” ekimenaren bidez, gero eta pertsona gehiago ari da mobilizatzen munduan, gero eta herrialde gehiagotan. Irailaren 20tik 27ra bitarteko astean, hainbat ekimen antolatuko dira 150 herrialdetan “Klimaren aldeko Mundu mailako Mobilizazioa” kanpainaren barruan. Klimaren aldeko Mundu mailako Mobilizazioa NBEren Batzar Nagusiarekin batera antolatu da eta hainbat ekitaldi egingo dira, klima aldaketa gai nagusi dela.\nDeustuko Unibertsitateak bat egin du Klimaren aldeko Mundu mailako Mobilizazioarekin, jesuiten beste erakunde batzuekin batera, Ecojesuit-ek gonbidatuta. Jesuitek sustatzen duten aldizkari digital horrek gure bizi estiloak eta klimaren egoera larriak duten loturaren inguruan kontzientzia zabaltzeko lan egiten du, hartara sentiberatasun ekologiko eta ekimen globaleko konpromisoa sortzeko.\nGure unibertsitatean, ekimen pertsonal eta lan-unitate batzuek egiten duten lan eskergarekin batera, Gizarte Erantzukizun eta Ingurumen arloa dugu 2015etik.\nDenon Etxea zaintzeko sentiberatasun eta konpromiso sentikor eta eraginkorrean sakontzeko borondate horrek adoreturik elkartuko gara ostiralean, irailaren 27an, berdez jantzita, Klimaren Aldeko Mundu mailako Mobilizazioarekin bat egiteko.\nEkimen horrek lagunduko digu unibertsitateko elkarte eta erakunde moduan ardura hartzen klimak bizi duen egoera larriaren aurrean. Horrekin batera erakutsiko digu urratsak eman behar ditugula konpromiso sentikor eta eraginkorra hartzeko gizateria osoak duen erronka horri aurre egiteko.\nBilboko campusa , Donostiako campusa , Ingurumena , Medio Ambiente , Prensa , responsabilidad social universitaria , RSU , UGE , Unibertsitatearen Gizarte Erantzukizuna


Bizkartzainak kentzea aztertuko du Jaurlaritzak\nHerrizaingo sailburuak gogorarazi du egoera guztiz ezberdina dela, eta, ondorioz, erabakiak hartu behar direla.\nRodolfo Ares Eusko Jaurlaritzako Herrizaingo sailburuak iragarri du bizkartzainak kentzea aztertuko duela Ertzaintzarekin eta Barne Ministerioarekin. Izan ere, ETAk indarkeria behin betiko utzi eta gero, egoera guztiz ezberdina da, eta, beraz, erabakiak hartu behar ditugu.\nRadio Euskadiko Boulevard saioan egindako elkarrizketa batean, sailburua oso zoriontsu agertu da, denbora asko baitzeramaten ETAren iragarpen hori itxaroten, eta, behingoz, egin du.\nAresen ustez, atzoko iragarpenak euskal eta espainiar herritar guztien aldarrikapena ez ezik, amets bat ere betetzen du, eta ametsak betetzen direnean, ospatu egin behar dira.\nETAren iragarpena Zuzenbide Estatuaren eta demokraziaren garaipenari esker etorri dela esan eta gero, Aresek azaldu du orain ez duela inork historia berridatzi behar, eta benetan gertatu zena gogoratu behar dela, hots, batzuek hil egin zutela, eta beste batzuk hil egin zituztela.\nBizkartzainak kenduko dituzten galdetuta, sailburuak erantzun du Ertzaintzarekin eta Barne Ministerioarekin batzartuko dela. Baina argi dago egoera guztiz ezberdina dela, eta, beraz, erabakiak hartu beharko direla.\nIragarpenaren egunean lehendakaria AEBetan zegoela eta, sailburuak berretsi du Patxi Lopez Euskadiren interesak defendatzen ari zela, enplegua sustatzeko. Dena dela, uneoro Gobernuko kideekin eta alderdietako ordezkariekin harremanetan egon zela zehaztu du.\nLehendakariak zuzendu egin ditu egungo egoerara ekarri gaituzten politikak. Hau bakearen legegintzaldia izango da eta historian agertuko da Patxi Lopezen Gobernuan izan zela, amaitu du.\nInformazio gehiago:Eitb: Bizkartzainak kentzea aztertuko du Jaurlaritzak


Lope de Agirreri buruz esandakoak argitzeko hamabostaldia hasiko da martitzenean - Oñati - Goiena.eus\nLope de Agirreri buruz esandakoak argitzeko hamabostaldia hasiko da martitzenean\nOihana Elortza 2013-10-11 12:07\nARTASOk antolatu ditu ekitaldiak, herriko beste elkarte batzuekin batera. Hitzaldiak, filma emanaldiak, erakusketa eta kale antzerkia antolatu dituzte.\nLope de Agirreren jaiotzaren urteurrena haintzat hartuta, Lope Agirre izena jarri zioten joan den urtean herriko kale bati. Orain, Lope de Agirreri buruzko hamabostaldia antolatu dute. "Ez dakigu zehatz zein urtetan hil zen, baina 500 bat urte dira. Hori baina, ez da Lope Agirreri buruz ez dakigun gauza bakarra. Hari buruz idatzitako guztia ere zuzena edo okerra den ez dakigu, eta hori guztia azaltzen saiatuko gara hamabostaldi honetan", dio Kepa Elortzak, hamabostaldia antolatu duen ARTASO kultura elkarteko kideak. Oñatiko Udala eta ULMA antolatzaileen laguntzaileak izan dira.\nAdituen ahotik eta iruditik\nEta hori guztia argitzeko, hitzaldiak, filma emanaldiak, erakusketa eta kale antzerkia antolatu ditu ARTASOk.\n"Jose Antonio Azpiazuk, esaterako, Loperen garaiko Oñate eta inguruko egoera ekonomikoa eta soziala azalduko du eta Jerardo Elortzak, berriz, Loperen jatorria aztertuko du. Hari buruz egin diren filma batzuk ere aztertuko eta kritikatuko ditu", dio Elortzak. Bestalde, Loperen jatorri Aramaioarraz berba egiteko, Julen Arriolabengoa dator.\nLoperi buruz egin diren filma ezberdinak ere botako dituzte hamabostaldi honetan, zinema aretoan batzuk, eta Antixena gaztetxean beste batzuk. Horietako filma batzuk, gainera, oñatiarrek egindakoak dira, Agustin Goenaga eta Anton Txintxurretak, hain zuzen ere.\nHorrez gain, Anjel Amigo zinema ekoizlea eta Jesus Egiguren proiektugilea dokumental bat ari dira prestatzen Lopek Amazonasen egin zuen denboraz, eta horren gainean berba egitera etorriko dira biak.\nBestalde, eskulturak, margoak, marrazkiak eta zeramikak jasoko dituen erakusketa zabalduko dute martitzenean kultura etxean. "Oñatiko artistek egindako lanak dira gehienak. Izan ere, herriko elkarte ezberdinekin antolatu dugu hamabostaldia. Kale antzerkian, esaterako, Pake Lekuko antzerki taldeko aktoreek hartuko dute parte. Loperen zigilu bat ere atera dugu, Oñatiko Filatelia elkartearekin batera, eta irrati afizionatuekin ere jarri gara harremanetan".\n26an esaterako, Dukearen lorategian, Loperi buruz jardungo dute Pedro Txintxurreta oñatiarrarekin batera.\nHerriko ikastetxeekin ere egin dute berba antolatzaileek, eta erakusketaren bisita gidatuak egingo dizkiete adin ezberdinetako gaztetxoei.\nEgitarau osoa, agendan duzue


Senatua gorri, kongresua urdin, eta argi-itzal asko Estatu Batuetako MidTerm hauteskundeetan\nLegealdi erdiko hauteskundeen emaitzak analizatu ditugu Ion Ansa eta Mikel Zubimendi analistekin.\n"Erabakiak hartu egingo dira, kontua da guk hartuko ditugun ala beste batzuen esku utziko dugun"\nAzaroaren 18an egingo dute herri galdeketa Irun, Zalla, Balmaseda, Alonsotegi eta Donostian. Gipuzkoakoa ariketa hori egingo duen lehen hiriburua izango da: mugarri bat Gure Esku Dagorentzat. Hiriko plataformako kideekin egon gara.\nEstatu Batuetako "MidTerm" hauteskundeen analisia Ion Ansa eta Mikel Zubimendirekin eta Gure Esku Dagoren Donostiako galdeketaz erreportajea\nBozak jarri ditugu Bidegurutzean: Estatu Batuetako legealdi erdikoak eta Gure Esku Dagok azaroaren 18rako estatus politikoari buruz antolatutakoak.


'Gure Kasa'k bere audientzia marka hautsi du | El Diario Vasco\nTelevisión'Gure Kasa'k bere audientzia marka hautsi du\nPello Zabala Arantzazuko fraide ezaguna izan zuen protagonista saio arrakastatsuak / DV\nJoan zen astean lortutako audientzia errekorra gainditu zuen asteleheneko saioak; gaurkoan Urko Aristi izango dute gonbidatu\nMiércoles, 20 junio 2018, 11:06\nAsteleheneko 'Gure Kasa' saioak joan zen astean lortutako audientzia errekorra gainditu eta inoizko daturik onenak bereganatu zituen. Antton eta Julen Telleriak aurkeztutako saioak %3,7ko audientzia zatia lortu zuen eta euskaldunen artean %8,5era iritsi zen. Pello Zabala Arantzazuko fraide ezaguna izan zuten saioan gonbidatu, eta emanaldian zehar 98.000 ikus-entzulek bat egin zuten saioarekin Euskadin eta eragin eremuan.\nDenboraldiak aurrera egin ahala, audientzia geroz eta hobea lortu du 'Gure Kasa'k. 2017ko urrian hasi zenetik, bataz beste, %1,6ko audientzia zatia, euskaldunen arteko %4,3ko kuota eta 56.000 ikus-entzuleko audientzia metatua bereganatu ditu.\nGaurko 'Gure Kasa' saioan Urko Aristi izango dute gonbidatu. 2002. urtetik Euskal Telebistan egunero ikusi dugu eguraldiaren iragarpenak egiten. Irrati txiki batean hasi zuen bere ibilbidea, telebistan ibili da urte luzez eta orain irratira bueltatu da.\nIban Garciak, halaber, txalupa bat eraiki du eta Donostiako portutik Kontxako hondartzaraino iristen saiatuko da.\nBeti eguraldiari begira dagoena Mikel Garaizabal da. Zeruaren arabera uztak hobeak edo okerragoak dira eta berak asko daki uztei buruz. Oraingoan Amurrioko Atxa destilategia erakutsiko digu. 'Gure Kasa' 21:30ean dago ikusgai ETB1en.\n¿Alguien se perdió el partido? Sanción de un millón de euros a RTVE por emitir publicidad no permitida


Austrasia - Wikipedia, entziklopedia askea.\n2.1 Merovingiar erregeak\n2.2 Jauregiko jaunak\nKlovis errege frankoa 511n hil ondoren, lau semeek erresuma zatitu zuten haien artean. Teuderiko I.ak Austrasia izatekoa zena jaso zuen. Haren azkaina Austrasiako erregeak 555era arte izan zen, Klotar I.ak frankoen erresumak batu baitzituen. Hildakoan, lurraldea berriro banandu zen lau zatitan (hirutan Txaribert I.a 567an zendu ondoren): Austrasia Sigebert I.ak zeukan, Neustria Txilperiko I.ak, eta Borgoina Guntramek. Hiru erresuma hauek osatu zuten frankoen banaketa politikoa karolingiarrak arte, eta are luzerago ere.\n567tik 613ra arte, Neustria eta Austrasia ia etengabe zueden elkarren borrokan, Borgoinak bakearen alde jotzen zuela. Klotar II.ak, 613an, berriro batu zituen frankoen erresumak, eta hiriburua Parisen kokatu zuen. Garai honentan agertu ziren lehendabiziko majores domus (etxeko nagusiak) direlakoak, errege eta erresumako jendearen arte bitartekariak. Austrasiako lehenak Pipindarren leinukoak izan ziren, zein, ezarian-ezarian, gero eta botere handiagoa bereganatuz joan ziren, merovingiarrei koroa kendu arte.\nIzan ere, merovingiar erregeen jokabidea kaskartu zen denborak aurrera egin ahala. Austrasiako Sigebert III.a jotzen da gaur egun horren lehen adibidetzat (frantsesez: roi fainéant). Jauregiko jaunak gero eta boteretsuagoak ziren. Austrasiako tronuan jada kokatuta, 687an Pepin Heristalgoak Teuderiko III.a Neustriako erregea garaitu zuen, eta frankoen erresuma guztiak bere menpean paratu zituen. Halaber, Austrasiako nagusitasuna ere ekarri zuen horrek, merovingiarrekin batera amaituko zena.\nKarlos Martelek, 718an, Klotar IV.a jarri zuen Austrasiako erregetzan. Franko guztien gainean gobernatu ez zuen azken erregea izan zen hau.\nTeodoriko I.a, 511–533\nTeodoberto I.a, 533–548\nKlotario I.a, 555–561\nSigeberto I.a, 561–575\nTxildeberto II.a, 575–595\nTeodoberto II.a, 595–612\nTeodoriko II.a, 612–613\nSigeberto II.a, 613\nKlotario II.a, 613–623\nDagoberto I.a, 623–634\nSigeberto III.a, 634–656\nTxildeberto Adoptatua, 656–661\nKlotario III.a, 661–662\nTxilderiko II.a, 662–675\nDagoberto II.a, 675–679\nTeodoriko III.a, 679–691\nTxilperiko II.a, 715–717\nKlotario IV.a, 717–720\nTxilperiko II.a, 720–721 (berriz)\nPartemio, 548ra arte\nWandaleno, 581tik aurrera\nGundulf, 600tik aurrera\nLandric, 612ra arte\nPepin I.a, 623–629\nPepin I.a, 639–640 (berriz)\nGrimoaldo I.a, 643–656\nPepin II.a, 680–714\nKarlos Martel, 715–741\nPepin III.a, 747–751


SGIkerreko Zientziometria Unitateak hirugarren aldiz parte hartu du UPV/EHUko Nautika eta Itsasontzi Makineria Goi Eskola Teknikoaren "Ingeniaritza Nautikoa eta Itsas Garraioa" eta "Itsas Ingeniaritza" masterretan (2016/11/21)\nLehenengo argitaratze data: 2016/11/21\nSGIker Ikerketa Zerbitzu Orokorretako Zientziometria Unitateko teknikariek ikerkuntzarako bilaketa estrategiei eta informazioaren alertari buruzko saio bat eman zieten "Itsas Ingeniaritza" eta "Ingeniaritza Nautikoa eta Itsas Garraioa" masterretako ikasleei, 2016ko azaroaren 7an, UPV/EHUko Nautika eta Itsasontzi Makineria Goi Eskola Teknikoan, Portugaleten.\nSaioaren lau orduetan, master horietako sei ikasleri eta zentroko zazpi irakasleri azalpenak eman zizkieten UPV/EHUko Ikerketako Errektoreordetzaren egiturari eta kudeaketari buruz. Horrez gain, azaldu zieten nola funtzionatzen duten ebaluazio agentziek eta zein irizpide dituzten, eta esan zieten beharrezkoa dela informazioa bilatzeko estrategia bat izatea eta UPV/EHUk beren eskura jartzen dituen datu baseetara eta kudeaketa tresnetara jotzea.\nZientziometria Unitateak hirugarrenez parte hartu du master horietan, Esperanza Díaz irakaslearen ekimenez. Aurreneko saioa 2014an eman zuten, Portugaleteko Eskolako instalazioetan.\nHonen bidez, orientabidea eman nahi zaie SGIker zerbitzuak garatzen dituzten graduondoko ikasleei, ikerketa ibilbidean laguntzeko.


Gerragatik markatutako hiri europarrak bisitatzeko programa hezitzailea Gerragatik markatutako hiri europarrak bisitatzeko programa hezitzailea\nEtikasi proiektuaren helburua etikaz eta giza eskubideez ikastea da Balkanak edo Ipar Irlanda bezalako leku esanguratsuetara egindako bidaien bitartez\nLehen fase honek esperientzia pilotu izaera du eta bere ebaluazioa izango da etikasi programaren urteko eskaintzaren oinarria\nEuskadiko Gazteriaren Kontseiluak (EGK) eta Eusko Jaurlaritzako Giza Eskubide, Bizikidetza eta Lankidetzaren Idazkaritza Nagusiak etikasi programa sustatu dugu giza eskubideetan proiektu hezitzailea finkatzeko helburuarekin, giza duintasunean oinarritua eta bakearekiko, aniztasunarekiko eta elkartasunarekiko konpromisora bideratua, betiere enpatiatik. Jarduketa-programa hau giza duintasunaren eta giza eskubideen esperientzia hezitzailea bultzatzeko sustatu da, lehen pertsonan ulertu eta bizitzetik abiatuta.\nProgramaren helburua eta laguntza kopurua\nProgramaren helburua Europako leku ospetsuetara egindako bisita hezitzaileen bitartez etikari (etika ikasi) eta giza eskubideei buruz ikastea da, besteak beste kontzentrazio esparrua izateagatik markatuta gelditu diren hiriak edo indarkeria gordina jasandako zonaldeak, Ipar Irlanda adibidez. Giza eskubideetan oinarritutako hezkuntzaren ikuspuntutik, zuzenean eta pertsonalki leku horietan egoteak eta jazotako gertakizun traumatikoei buruzko istorioak ezagutzeak potentzial pedagogiko handia eta iraunkorra dauka. Jarraian irakur dezakezu etikasi programari buruzko oinarrizko informazioa:\nBisita hauek bost eguneko iraupena izango dute gehienez eta bi talderentzako eskainiko dira:\nLehen taldea: gehienez 30 plaza eskaintzea aurreikusten da Batxilergoko 1. mailako ikasle-taldeek lau eguneko bisita egin dezaten Auswichtzera, Polonia.\nBigarren taldea: gehienez 30 plaza eskaintzea aurreikusten da Lanbide Heziketako Erdi eta Goi Mailako heziketa zikloetako eta Unibertsitateko lehen mailako ikasleek bost eguneko bidaia egin dezaten Belfastera, Ipar Irlanda.\nEra berean, Lanbide Heziketako edo unibertsitateko lehen mailako ikasleek motibazio-gutuna eta giza eskubideei buruzko hausnarketa pertsonal bat bidali beharko dute martxoaren 11ren aurretik. Hemen duzu oinarrizko informazioarekin bete beharreko dokumentua.\nHemen duzu oinarrien eta deialdiaren hautapen prozesuari buruzko informazio guztia. Eta prozesuari buruzko edozein zalantza izanez gero bakea@egk.eus helbidera idatz dezakezu edo 943 42 97 67 zenbakira dei dezakezu.\n*Programaren gako nagusiak bideo honetan bildu ditugu\n2 iruzkin “Gerragatik markatutako hiri europarrak bisitatzeko programa hezitzailea sustatuko dugu”\nMagdalena Gazda says:\n1 February, 2019 at 11:13 am\nOso ideia ona dela uste dut, baina zuzenketa bat egin beharko litzateke:\n“Auschwitz” sarraski-esparruaren alemanezko izena da, ez hiriarena. Hiria “Oswiecim” deitzen da polonieraz (gutxi gorabehera “osvietzim” esaten da), eta gauza garrantzitsua da bi toki horiek bereiztea. Lau egun Auschwitzen bertan pasatzea oso gogorra izango litzateke, seguru.\n4 February, 2019 at 10:10 am\nMila esker! Guri ere oso proiektu interesgarria iruditzen zaigu eta gazteontzat baliagarria izango dela espero dugu. Ea lehen esperientzia ondo irteten den eta hurrengo urteetan errepiak daitekeen. Sarraski-esparru eta hiriaren arteko nahasketan arrazoi duzu, kontuan izango dugu hemendik aurrera sortutako dokumentazio guztian.\nBeste edozein ekarpen egin nahi izanez gero idatzi zalantzarik gabe. Hemendik edo bakea@egk.eus helbidera. Mila esker berriro ere!


CD diskoaren Woulo Bwavo\nGWOKA : Aurkezpen fitxa\n13 visitors - 64 pageviews\n145034 visitors - 385832 pageviews\norriak CD diskoaren Woulo Bwavo GWOKA : Aurkezpen fitxa Kaboss-Ka liburutegia informazio juridikoa Group Kaboss-Ka-erregelamendua musika Kaboss-Ka gure akzioak Non gaude ? Esklabutzaren abolizioa KABOSS-KA eta bere memoriaren JOURNEE DE L'ABOLITION DE L'ES gurekin apunta zaitez\nKaboss-Ka Taldeko kidea zara?\nEz, besterik gabe, bisitatzen\nEz, baina erregistratu egin nahi dut\nFacebook Kaboss-Ka orrialdetan\nJarraitu guri Twitter-en\nBazkideak eta estekak\nKaboss-Ka orrialdetan nagusia\nElkartearen "Kaboss-Ka Group" gune honen helburua aurkezteko.\nAurkezpena eta gaurkotasuna gure elkartzeko aurkituko duzu. Informazio gehiago lortu ahal izango duzu gutaz eta gurekin harremanetan jarri "harremana" fitxan klik eginez edo hemen klik eginez: "Harremanetarako"\nElkartea Kaboss-Ka Group da Frantzia (Metropolitan) oinarritutako.\nGure Elkartea bultzatzen, banatzen eta kultura, tradizioa eta Guadalupe sustatzen duten bere forma guztietan eta artea bereziki Gwoka bat, eta hori bai, dantza, kantu eta musika "Ka egiten dio erreferentzia transmititzeko baldin badute "danborra tradizionala.\nGune Kaboss-Ka araka ditzakezu nabigazio menuan estekak erabiliz.\nZure Kaboss-Ka bisitaldia gozatzeko aukera izatea espero dugu, eta bila ari zaren informazioa aurkituko duzu espero dugu.\nIrina STASULA orriak itzultzeko\nMarie-Ange Baptistin eta Carine FELER LAMBERT Guadalupe bidalitako argazkiak eta bideoak\nGure logoa sortzeko Daz - ILLUSTRATION\nKaboss-ka logo erregistratua dago, edozein erreprodukzio fiskaltzak zigorra pean debekatuta dago.


Flora Murray - Wikipedia, entziklopedia askea.\nHampstead, 1923 (53/54 urte)\nLondon School of Medicine for Women (en)\nmedikua eta sufragettea\nFlora Murray (Murraythwaite, 1869ko maiatzaren 8–1923ko uztailaren 28) Eskozian jaioa, lanbidez medikua izan zen, beraz, lan mundu horretan benetako emakume aitzindaria. Britainiar Inperioko Ordena lortu zuen. Ideologikoki sufragista zen eta Women's Social and Political Union suffragette mugimenduko partaidea izan zen.\nFlora Murraythwaite-n, Eskozian, jaio zen. Gurasoak John Murray eta Grace Harriet Graham ziren. Londresen Emakumeentzako Medikuntza Eskolan ikasi zuen eta ikasketak Durhameko Unibertsitatea bukatu zituen. 1905an Belgraveko Haur-Ospitalean ofizial-medikua izan zen eta anestesista bezala Chelseako Emakumeentzako Ospitalean lan egin zuen ere bai.\n1908an mugimendu sufragistan sartu zen, Millicent Fawcetten Women's Social and Political Union suffragette taldean alegia. Hizlaria izan zen eta manifestazio askotan hartu zuen parte. Militanteen artean mediku gisa aritu zen. Esaterako, Emmeline Pankhurstek eta beste gose grabalariek gose-greba utzi zutenean eta libre gelditu zirenean berak eman zizkien lehenengo sorospenak. Politikoki grebalariei indarrez jatearen aurka hitz egin zuen.\n1912an, Louisa Garrett Anderson doktorearekin batera, Haurrentzako Emakumeen Ospitalea sortu zuen. Ospitaleak bi helburu zituen: inguruko haurrei osasun-laguntza ahalbideratzea eta, bestetik, emakume doktore berriei pediatria arloan praktikak egiteko aukera eman.\nLehen Mundu Gerran armadari Frantzian lagundu zion, zerbitzu medikuetan. Berriro ere Louisa Garrett Anderson doktorearekin batera Frantziako armadarako ospitale militarrak Paris eta Wimereuxen sortu zituen. Hasierran Britaniar Armadak bere lana aurrera eramateko baimena ezeztatu bazien, azkenian onartu zuten.\nHesteetako minbizia zuela eta, Londresko ebakuntza egin zioten eta, ondorioz, 1923ko uztailaren 28an hil zen. Bere gorpuzkinak Holy Trinity Churchen, Penn, Buckinghamshiren, lurperatuta daude, Louisa Garrett Andersonen ondoan.\n(Ingelesez): Emakumea Lehen Mundu Gerran. Emakumeen taldeak Britaniar Armadan.\n(Ingelesez): Wellcome Library – Endell Streeteko Ospitale Militarra.\nMultimedia: Flora Murray\nXIX. mendeko emakumeak\nOrriaren azken aldaketa: 6 iraila 2020, 17:15.


ADOS TEATROAK JAMES JOYCEREN “DUBLINDARRAK” ANTZERKI LANA AURKEZTUKO DU OSTIRALA HONETAN HERRI ANTZOKIAN - ORDIZIAKO UDALA\nADOS TEATROAK JAMES JOYCEREN “DUBLINDARRAK” ANTZERKI LANA AURKEZTUKO DU OSTIRALA HONETAN HERRI ANTZOKIAN\nAPIRILAREN 5a -OSTIRALA – 22:15 H. / Ostiral honetan, hilaren 5ean, amaiera emango zaio Ordizian, Beasain eta Ordizia Udaleko Kultura Sailek antolatutako “Antzerki Garaia” egitarauari. Antzerki egitarau hau Euskadiko Antzoki Sarearen barnean kokatzen da eta Foru Aldundiko eta Eusko Jaurlaritzako Kultura sailek laguntzen dute. Eta Ordiziako programazioari amaiera emateko Ados Teatroak James Jpyceren ”Dublindarrak” antzerki lana aurkeztuko du.\nDublindarrak da, James Joyceren Dubliners lan klasikoan oinarrituta dagoen lana. Literatura unibertsaleko kontakizun hoberenetakoa izan arren, antzerkirako oso moldaketa gutxi jaso ditu liburu horrek. Gogoan dugu John Hustonek zinerako egin zuen bertsioa, adibidez, baina ez dago antzerki erreferentzia askorik. Orain, Garbi Losadaren zuzendaritzapean, Ados Teatroak erronka hartu du bere gain, agertokietan ibilbide garrantzitsua duten zortzi euskal antzezlerekin: Asier Hormaza, Iñake Irastorza, Klara Mendizabal, Asier Sota, Naiara Arnedo, Aitor Beltrán, Isidoro Fernandez eta Lierni Fresnedo.\nJames Joyce-ren “Dubliners” ipuin laburren bilduman, batik bat, azken ipuinean (“The dead”) oinarritutako moldaketa.\nDublindarrak (Dubliners), James Joycen kontakizun sinple baina sakona da, bizitzaren suntsikortasuna, gazte garaiko maitasun galduak eta oroimin eta iruzurrak zikindutako bizitza batzuen inguruan. Dublinen kokatzen da, 1904. urteko Errege egunean. Adin eta sexu desberdineko maila ertain-altuko pertsonaia batzuk Morkan andereñoek bere egoitzan urtero antolatzen duten afarira iristen dira. Giroa ezin hobea da. Kanpoan elurra ari du baina barruan etxe-giro goxoa, janari atsegingarria, ohitura onak, lasaitasuna, anaitasuna eta umore ona arnasten dira.Itxuraz sinplea den kontakizunak, sakonean, Irlandak garai hartan bizi zuen paralisi moral eta espirituala dauka mintzagai. Hildakoak ez dira hilik daudenak soilik, pasioz bizitzen jakin ez dutenak, jolas eta limurtzeetan galdu direnak eta beren mundua erori eta erremediorik gabe atzetik erori direnak baizik. Egun horretako afaria aitzakia hartuta, hainbat gai eta ikuspuntu jarriko dituzte mahai gainean pertsonaiek: tradizioa, berritasuna, balio zaharrak, erlijioa, abertzaletasuna, sufragismoa... Labur esanda: Joyceren liburuan bezala, mundu zaharraren eta berriaren arteko borroka da ardatza.\nAgus Perez antzerki kritikariaren ustez, “aspaldian ikusten ez genuen antzezlan ederretariko bat oparitu digute.”\nJames Joyce-n lan paregabea, literatura unibertsalaren istoriako kontakizun onenetako bat, antzerkiaren bidez eskainia ostirala honetan Ordizia Herri Antzokian. Sarrerak aldez aurretik salgai Barrena Kultur Etxean.


Arratiako Udalen Mankomunitatea - ERRAFUXIATUEN HARRERA\nPertsona errefuxiatuen harrerari buruzko Komunikazioa:\nIrailetik jakinarazi dugun bezala, EUDELek Eusko Jaurlaritzarekin eta foru-aldundiekin batera esku hartzen du koordinaziorako Batzorde Eragilean, eta, bertan, errefuxiatuen harrerarako beharrezkoak diren ekintzak koordinatzen dira modu bateratuan. Era berean, EUDELek Gizarte Batzordean ere parte hartzen du, eta, bertan, erakunde arteko ekintza koordinatzen da harrera horretaz arduratzen diren gizarte-erakundeekin.\nAtzo, urriaren 5ean, astelehena, Gizarte Batzordeak egin duen bileran erabakitakoaren arabera, honekin batera komunikazio instituzionalerako KARTELA bidaltzen zaie udalei. Kartel hori euskal instituzioek eta GKE-ek adostu dute, herritarrek errefuxiatuen harreran erakutsitako elkartasunari erantzun bateratua eskaintzeko asmoz.\nHalaber, jakinarazi ere egiten da une honetan harrerarako eskuragarri dauden bizitoki guztiak aztertzen ari direla. Bere garaian, zehaztuta dagoenean, EUDELek inbentario horren berri emango die udalei.


Zenbatek ulertzen du euskara Donostian? - Irutxuloko Hitza : Irutxuloko Hitza\nZenbatek ulertzen du euskara Donostian?\nDonostian uste baino jende gehiagorekin egin dezakegu euskaraz. 2016ko erroldaren arabera, Donostiak bi urtetik gorako 176.637 biztanle ditu. Horien artean %46 euskalduna da (81.274 lagun) eta %19,71 (34.825 lagun) ia euskalduna. Hau da, donostiarren ia bi herenek euskara ulertzen dute. 2-19 urte bitarteko haur eta gazteen artean, berriz, 10etik 9k euskara ezagutzen du (Eustat-Euskal Estatistika Erakundea).\nEta zenbat erabiltzen da euskara?\n2016an Donostiako kaleetan egindako hizkuntzen erabileraren neurketa orokorrak (Soziolinguistika Klusterra) ondorioztatu zuen euskararen kale erabilera %15,2koa dela, haurren artean %26,9 eta gazteen artean %13koa. Euskaraz egiteko aukera handia dago herritar guztien artean, eta are handiagoa gazteen artean.\nDatuek erakusten dute Donostian euskaraz egiteko aukera ugari dagoela. Ulermenaren mapak erakusten digu uste baino askoz jende gehiagorekin egin dezakegula euskaraz. Euskaraz dakigun guztiok, ulermena eta komunikagarritasuna bermatuta dagoen guztietan, euskaraz egingo bagenu, erabat aldatuko litzateke erabileraren egoera.\nZenbat gaztek (0-25 urte) ulertzen du euskara Donostian?\nOndorengo mapan ikusten den moduan, Donostiako auzo guztietan gazteen ulermen maila oso handia da:\n%80 inguru: Parte Zaharra, Erdialdea, Amara, Loiola- Txomin?enea eta Grosen\n%85-90 artean: Antigua, Egia, Martutene, Amara Berri, Altza, Intxaurrondo,\nBidebieta eta Ulian\n%90etik gora Igeldo, Ibaeta, An?orga eta Aieten. Gazteen artean ulermen maila ia erabatekoa da.


NEW YORK-EKO MARATOIA | Munduko Txokoak\n14 enero, 2015 / alban95\n1.970ean, New York-eko hirian egin zen lehenengo maratoia, 55 pertsonak amaitu zuten eta 1.000 dolarreko kostu bat izan zuen. Gaur egun, maratoi hau munduko ospetsuenetariko bat da. Urtero, 35.000 atleta parte artzen dute eta 12.000 boluntario, milaka langile eta bi milioi pertsona baino gehiago kaleak betetzen dituzte. Hauetaz aparte, hamar mila ikusle baino gehiago ikusten dute maratoi hau munduko telebista diferenteetatik. Hau guztiagatik, korrika hau garrantzitsuenetariko bat dela esan dezakegu.\nMaratoi honetan parte hartu duten fatuen izan batzuk hauek dira: Pamela Anderson, Ed Norton, Katie Holmes, Ryan Reynols edota Alanis Morissette. Korrikalariek, hilabeteetan zehar preparatzen dira maratoi honetan parte hartzeko, marka on bat lortzeko edo ibilbidea amaitzeko, hau 42kmko ibilbidea baitelako. Honetaz aparte, maratoian parte hartzea ez da erreza, parte hartu nahi dutenek baldintza batzuk bete behar dituzte edota loteria bitartez sartu. Baldintza bat, 18 urte baino gehiago edukitzea da eta baimena jarraian lortzeko 15 maratoi baino gehiagotan parte hartu izatea komeni da.\n2002an, parte hartzaile kopurua errekorra hautsi zuen 31.843 korrikalariekin eta emakumeek irteera diferente bat izan zuten, hauen parte-hartzea azpimarratzeko. 2003an, ING maratoiaren babesle printzipal izendatu zuten eta datu kurioso bat, 2012an, Sandy urakanak maratoia oztopatu zuela da.\nMaratoi hau, New Yorkeko bost distritu hauetatik pasatzen da: Staten Island, Brooklyn, Queens, Bronx eta Manhatan. Manhatan puntu zabal eta ezagunena da, hemen kokatzen diren auzo famatu batzuk hauek dira: Soho, Chelsea, Tribeca edo Chinatown. Brooklyn-en berriz, Woody Allen edo Barbara Streisand bizi dira eta ez da harritzekoa, 2.300.000 biztanle dituen distritu bat baita. Queens distritu handiena da eta Long Island-en kokatzen da, hau NY-eko 2logela” kontsideratzen da eta etnia diferenteetako biztanleak bizi dira hemen, gainera aireportu inportanteenak (Jhon Kennedy eta La Guardia) hemen kokatzen dira. Sagar Handia edo Big Apple alde guztietatik antzematen da egun horietan, kamisetetan, Empire State-an, erosketa poltsetan etab Baina nork jarri zion ezizen hau? Zergatik sagarra eta ez banana? Ezizen hau Jazz musikariek erabiltzen hasi zuten mende hasieran eta orain arte mantendu da.\nMaratón de Nueva York: Pamela Anderson y los famosos que correrán en la Gran Manzana (2013, October 31) Retrieved November 15,2014 from: http://www.zoomnews.es/140534/deportes/running-y-fitness/maraton-nueva-york-pamela-anderson-y-famosos-que-correran-gran-man\nHistoria de la maratón ciudad de Nueva York. (2005, July 16) Retrieved November 16,2014 from: http://www.centaurosdelmar.com/2005/07/historia-de-la-maraton-ciudad-de-nueva-york/\nEIFFEL DORREAZ GAIN PARISEN BISITATU BEHARREKOAK →